title: Polttoainevero

text: Suomessa polttoaineveron kannosta ja siihen liittyvästä valvonnasta vastaa tullilaitos. Polttoainevero on Suomessa ns. laaja-alainen vero, joka käsittää melkein kaikki mahdolliset polttoaineet. Lain mukaan moottoribensiinivero on suoritettava polttoaineesta, jota käytetään ottomoottorissa. Tällaisia polttoaineita ovat muun muassa moottoripetroli, kaasutinsprii, biopolttoaineet ja erikoispolttoaineet. Myös dieselöljyä verotetaan samoin kuin polttoaineita, joita voi ko. moottoreissa käyttää. Kevyen- ja raskaan polttoöljyn veroa suoritetaan lämmitykseen käytetyistä mineraaliöljyistä ja hiilivedyistä.


title: Polttoainevero

text: Lain mukaan polttoaineveroa porrastetaan tuotteiden ympäristöystävällisyyden perusteella. Nykyisellään pykälä ei kuitenkaan kannusta esimerkiksi bioenergian käyttöön, mistä osittain johtuu biopolttoaineiden vähäinen käyttö Suomessa.


title: Polttoainevero

text: Metaani ja nestekaasu eivät Suomen lainsäädännön mukaan kuulu valmisteveron alaisuuteen ja siten niistä ei makseta myöskään polttoaineveroa. Lentoliikenne, osin puhtaasti kilpailullisista syistä ei maksa veroa käyttämästään lentopetrolista eikä vähäisemmissä määrin käytetystä lentobensiinistä. Huvi-ilmailussa käytettävät polttoaineet ovat kuitenkin veronalaisia. Yksityisten huviveneiden moottoripetrolin verovapaus päättyi 2008. Sen sijaan ammattimaisessa käytössä olevien vesialusten polttoaineet ovat verovapaita.


title: Polttoainevero

text: Usein erityistarpeisiin tuotettua sähköä, jota tuotetaan nestemäisellä polttoaineella, ei veroteta. Tämä sähkö on usein ns. varavoimaa ja sen tarkoituksena on tasata kulutushuippuja.


title: Polttoainevero

text:
Yhtenä lain erityispiirteenä voidaan pitää polttoaineveron yhteydessä kerättävää huoltovarmuusmaksua.
Tämän osuus eri polttoainemaksuista on:


title: Polttoainevero

text: Polttoainevero on Suomessa keskimääräinen muihin Länsi-Euroopan maihin verrattuna ja korkea maailmanlaajuisesti. Oheisessa laskelmassa 95E-polttoaineen hinnaksi oletetaan 1,70 €.


title: Polttoainevero

text: 1990-luvulla, jolloin raakaöljy oli halpaa, veron osuus hinnasta oli lyhyen aikaa yli 75 prosenttiakin, mutta sen jälkeen raakaöljyn hinta on moninkertaistunut, jolloin veron suhteellinen osuus on vähentynyt.


title: Polttoainevero

text: Polttoaineveron tuotto valtiolle oli moottoribensiinin, dieselin sekä näitä korvaavien biopolttoaineiden osalta ja :


title: Polttoainevero

text: Polttoaineverojen tuotto valtiolle ei myöskään kasva bensiinin hinnan noustessa, sillä polttoaineen valmistevero on kiinteä, siis laissa kiinteänä senttimääränä litraa kohti asetettava, maksu. Sen ajantasainen määrä löytyy FINLEX-pavelusta.. Hinnat on ilmoitettu sentteinä, esimerkiksi dieselöljyn polttoainevero vuonna 2012 on 30,70 snt (energiasisältövero) + 15,90 snt (hiilidioksidivero) + 0,35 snt (huoltovarmuusmaksu) = 46,95 snt. Vain arvonlisävero on asetettu prosenttimääräisenä, se on 24 % myyntihinnasta (v.2013) . Prosenttimääräisenä asetettu osuus on siis alle puolet polttoaineverosta. Liikennepolttoaineitten verojen tuotto valtiolle ei olekaan juuri kasvanut vuosiin, vuonna 1999 olleesta 1,99 miljardin euron tasosta se on kasvanut viime vuosien 2,4 miljardin euron tasolle, siis hyvin vähän verrattuna muitten verojen määrien kasvuun tai polttoaineen litrahinnan nousuun.


title: Polttoainevero

text: Vuonna 2018 Elinkeinoelämän tutkimuslaitos Etla on ehdottanut, että polttoaineveron tuoton alenema paikataan tienkäyttömaksuilla ja kiinteistöveron korotuksella. Etla mainitsee että paikannusteknologian avulla tien käytön hintaa voitaisiin säännellä ruuhkan mukaan.


title: Jensen Ackles

text: Jensen Ross Ackles (s. 1. maaliskuuta 1978 Dallas, Texas) on yhdysvaltalainen näyttelijä, joka on esiintynyt muun muassa Dean Winchesterinä televisiosarjassa "Supernatural" sekä Eric Bradynä televisiosarjassa "Päivien viemää".


title: Jensen Ackles

text: Työskenneltyään mallina nelivuotiaasta lähtien Ackles keskittyi näyttelemiseen vuodesta 1996 lähtien ja esiintyikin useissa "Mr. Rhodesin", "Sweet Valley High’n" ja "Cybillin" jaksoissa ennen liittymistään saippuasarjan "Päivien viemää" näyttelijäkokoonpanoon Eric Bradyn rooliin vuonna 1997. Vuonna 1998 Ackles voitti Soap Opera Digest Award -palkinnon vuoden miestulokkaana ja ansaitsi Emmy-ehdokkuuden kolmesti, vuosina 1998, 1999 ja 2000.


title: Jensen Ackles

text: Ackles päätti työnsä "Päivien viemää" -sarjassa vuonna 2000 saatuaan osan Marilyn Monroen elämästä kertovassa minisarjassa "Blonde". Seuraavaksi Ackles esiintyi sivuosassa James Cameronin televisiosarjassa "Dark Angel", jossa hän esitti sarjamurhaajaa Ben/X5-493. Ackles näytteli sarjassa aina sen lopettamiseen saakka, 2002.


title: Jensen Ackles

text: Ackles työskenteli näyttelemisen parissa koko vuoden 2003; hän liittyi muun muassa WB:n hittisarjan "Dawson's Creek" näyttelijäkokoonpanoon. Ackles oli tuottajien ensimmäinen vaihtoehto Eliza Dushkun hahmon rakkauden kohteeksi sarjan "Pelastaja" toisella kaudella, mutta Ackles ei kuitenkaan hyväksynyt tarjousta. Vuonna 2004 Ackles esitti jalkapallovalmentajan avustajaa sarjassa "Smallville" ja vuonna 2005 pääosaa elokuvassa "Sielunsyöjä".


title: Jensen Ackles

text: Ackles näyttelee Dean Winchesteriä CW:n kauhu-/draamasarjassa "Supernatural", jossa hän on näytellyt sarjan alusta, vuodesta 2005 saakka.


title: Jensen Ackles

text: Kesällä 2008 Ackles valittiin näyttelemään kulttielokuvan "My Bloody Valentine" uuteen versioon, joka julkaistiin 16. tammikuuta 2009.


title: Jensen Ackles

text: Ackles syntyi Dallasissa, Texasissa Donna Joan (o.s. Shaffer) ja näyttelijä Alan Roger Acklesille. Ackles suunnitteli nuorena erikoistuvansa urheilulääketieteeseen Texasin teknillisessä yliopistossa ja valmistuvansa fysioterapeutiksi, mutta muuttikin Los Angelesiin Kaliforniaan aloittaakseen uran näyttelijänä.


title: Jensen Ackles

text: Ackles avioitui toukokuussa 2010 Danneel Harrisin kanssa kolmen vuoden seurustelun jälkeen. Kihloihin he olivat menneet marraskuussa 2009. He saivat tyttären 2013. Kaksoset, tyttö ja poika, he saivat vuoden 2016 lopussa.


title: Sextus Julius Caesar

text: Sextus Julius Caesar oli monen Julius-suvun jäsenen nimi antiikin Roomassa.


title: Oskari Jauhiaisen museo

text: Oskari Jauhiaisen museo oli taidemuseo, joka perustettiin kuvanveistäjä Oskari Jauhiaisen syntymäkotikuntaan Kiiminkiin vuonna 1997. Se toimi lokakuun 2014 loppuun saakka omana organisaationaan. Museon peruskokoelma muodostui lähinnä Jauhiaisen perheen Kiimingin kunnalle lahjoittamista teoksista ja valokuvista. Jauhiaisen omien töiden esittelyn lisäksi museossa järjestettiin vaihtuvia näyttelyitä.


title: Oskari Jauhiaisen museo

text: Punatiilinen entinen seurakuntasali sijaitsee Kiimingin kirkonkylässä, Oulussa. Rakennuksen on suunnitellut arkkitehtitoimisto B. Heng & V. Pystynen vuonna 1966, ja se kunnostettiin museoksi vuosina 1995 – 1996.


title: Oskari Jauhiaisen museo

text: Oskari Jauhiaisen teokset ovat maaliskuusta 2015 lähtien esillä Kiimingin kirjaston yhteyteen rakennetussa uudessa näyttelytilassa Galleria Oskari Jauhiaisessa. Hallinnollisesti uusi näyttelytila on osa Museo- ja tiedekeskus Luuppia sekä Kulttuuritalo Valvetta.


title: Consume to Contaminate

text: Consume to Contaminate on kotimaisen grindcore-yhtyeen Rotten Soundin EP. Julkaisun jälkeen se saavutti singlelistalla sijan 2, ja pysytteli listalla kaksi viikkoa. Levyllä soittaa rumpuja ensi kertaa Sami Latva, Kai Hahdon lähdettyä yhtyeestä.


title: Consume to Contaminate

text: Levyn kappaleet liittyvät vahvasti silloiseen ajankohtaiseen aiheeseen, lintuinfluenssaan. Albumi nousi Suomen virallisen singlelistan sijalle 2.


title: Mahō sensei Negima!

text: Mahō sensei Negima! (魔法先生ネギま!, "maaginen opettaja Negima!") on Love Hina -mangasta ja animesta tunnetun Ken Akamatsun anime- ja mangasarja. Animen tuotti Xebec ja se näytettiin Japanissa vuoden 2005 ensimmäisellä alkupuoliskolla. Mangaa puolestaan on Japanissa julkaissut Kōdansha. Tekeillä on myös animen toinen tuotantokausi sekä kaksi OVA-jaksoa. Uudesta tuotantokaudesta ja kummastakin OVAsta vastaavat Studio Shaft ja GANSIS.


title: Mahō sensei Negima!

text: Ensi silmäyksellä manga saattaa vaikuttaa samanlaiselta kuin Love Hina, mutta sarjan edetessä siitä paljastuu syvällisempiä puolia ja upeaa eeppisyyttä. Sarjan teemat ovat ehkä vaikeita löytää ensi lukemalla, mutta huumorin ja ecchin taustalla on rakkautta, välittämistä ja auttamista.


title: Mahō sensei Negima!

text: Sarjan edetessä hahmot eivät tunnu ikääntyvän lainkaan, vaikka aikaa on mangassa kulunut ainakin 1,5 vuotta, kun sarjan alussa Negin luokka oli 2-A ja 19. pokkarissa luokka on 3-A. Silti Negi on edelleen kymmenen ja tytöt 13-15-vuotiaita.


title: Mahō sensei Negima!

text: 10-vuotias walesilainen Negi Springfield uneksii jonakin päivänä tulevansa Magister Magiksi, velhoksi, jonka tehtävänä on auttaa tavallisia ihmisiä erilaisten taikavoimien avulla. Tulemalla Magister Magiksi hän toivoo pystyvänsä löytämään isänsä, Nagi Springfieldin, legendaarisen myös "Thousand Masterina" tunnetun Magister Magin jonka monet luulevan jo kuolleen.


title: Mahō sensei Negima!

text: Negi suoriutuu taikaopistosta kurssin priimuksena, mutta ennen nimitystään Magister Magiksi hänen täytyy suorittaa tietty tehtävä: hänet lähetetään opettajaksi Japanissa sijaitsevaan Mahora-akatemiaan opettamaan 31 tytön täyttämää luokkaa. Mahora on valtavan suuri keskus, joka lähentelee pienen kaupungin kokoluokkaa. Siiheen kuuluu ainakin ala- ja yläaste, lukio ja yliopisto. Useimmat oppilaat asuvat koulun kampuksella.


title: Mahō sensei Negima!

text: Mahō sensei Negima! kattaa valtavan kaartin hahmoja, kun jo pelkästään Negin luokalla on 31 tyttöä, joista jokainen saa ainakin pienen roolin jossain vaiheessa sarjaa. Tietenkin sarjassa on myös koko joukko muita hahmoja, kuten opettajia, vihollisia ja luokan ulkopuolisia kavereita ja ystäviä.


title: Mahō sensei Negima!

text: Animen ensimmäinen jakso näytettiin Japanissa 6. tammikuuta 2005 ja viimeinen jakso 29. kesäkuuta 2005. Anime käsittää mangasta kirjojen 1-6 tapahtumat. Jaksoja on yhteensä 26.


title: Mahō sensei Negima!

text: GANSIS ja Shaft ovat tekemässä uutta Negima-animesarjaa, joka tunnetaan paremmin nimellä Negima!?. Uuden tuotantokauden pitäisi alkaa Japanissa loppuvuodesta 2006.


title: Mahō sensei Negima!

text: GANSIS ja Shaft ovat myös tekemässä kaksi Negima-OVAa, Negima Spring OVA ja Negima Summer OVA. Spring OVA näytettiin yksityisnäytöksenä Japanissa huhtikuussa 2006 ja DVD:n julkaisuajaksi on suunniteltu lokakuuta 2006. Rajoitetun japanilaisen Negima-mangan 15. kirjan mukana tulee myös DVD, jolla on kyseisen OVAn traileri. Summer OVAsta ei ole tarkempaa tietoa.


title: Mahō sensei Negima!

text: Yhdysvalloissa mangan on lisensoinut Del Rey Manga ja Japanissa sitä julkaisee Kodansha. Hongkongissa mangaa julkaisee Tong Li, Singaporessa Chuang Yi, Italiassa Play Press Publishing, Ranskassa Pika Édition, Saksassa EMA, Espanjassa Glénat, Brasiliassa Editora JBC ja Isossa-Britanniassa Tanoshimi. Del Rey Manga sekä Tanoshimi ovat kumpikin osa Random House Publishing -julkaisijaa.


title: Mahō sensei Negima!

text: Japanissa mangaa on ilmestynyt toistaiseksi 28 kirjaa, Del Rey Mangan kustantamana mangaa on käännetty englanniksi 26 kirjan verran (kesäkuussa 2010). Manga ilmestyy säännöllisin väliajoin Shōnen Magazine -mangalehdessä. Suomesta mangaa voi ostaa englanninkielisenä esimerkiksi Fantasiapeleistä tai Fennica Comicsista.


title: Piispainkokous

text: Piispainkokous on kristillisen kirkon piispojen alueellinen tai kattavaksi tarkoitettu kokous. Sillä voi olla neuvotteleva tai kirkon uskosta ja muista hengellisistä asioista päättävä luonne.


title: Piispainkokous

text: Kirkon historiassa piispainkokouksia on yleensä kutsuttu kirkolliskokoukseksi. Kirkon uskon ilmaisun kannalta erityisen tärkeitä piispainkokouksia ovat olleet ekumeeniset kirkolliskokoukset.


title: Piispainkokous

text: Pääartikkeli: Suomen ortodoksisen kirkon piispojen piispainkokous.


title: Piispainkokous

text: Suomen evankelis-luterilaisessa kirkossa piispaikokouksen jäseniä ovat hiippakuntien piispat, kustakin hiippakunnasta yksi tuomiokapitulin lähettämä asessori ja kenttäpiispa.


title: Piispainkokous

text: Piispainkokouksen tehtävänä on


title: Piispainkokous

text: Lisäksi piispainkokous hyväksyy hengellisten virkojen kelpoisuusehdot ja antaa määräyksiä pastoraalitutkinnosta ja seurakuntatyön johtamisen tutkinnosta.


title: Piispainkokous

text:
Kirkkojärjestyksen 21 luvun 1 § mukaan Piispainkokouksen puheenjohtajana on arkkipiispa tai, jos hän on estynyt, virassa vanhin läsnäolevista piispoista. Piispainkokous kokoontuu puheenjohtajan kutsusta. 2 § mukaan aloiteoikeus piispainkokouksessa on piispainkokouksen jäsenillä, kirkolliskokouksella, tuomiokapituleilla, kirkkohallituksella ja kirkolliskokouksen sen yhteyteen perustamilla toimielimillä sekä kirkon työmarkkinalaitoksella.
Kirkkojärjestyksen 21 luvun 2 § mukaan piispainkokous vahvistaa itselleen työjärjestyksen. Tampereella 14.-15.9.2010 kokoontunut piispainkokous hyväksyi oman työjärjestyksensä muutoksen. Uuden työjärjestyksen mukaan piispainkokouksen istunnossa päätökset tehdään piispainkokouksen sihteerin ja apulaissihteerin esittelystä. Sihteereiden lisäksi valmistelua voivat hoitaa piispainkokouksen jäsen, kirkkohallituksen viranhaltija tai piispainkokouksen asettama työryhmä. Aiemmin esittelyistä on vastannut kokouksen jäsenistä koottu valmistusvaliokunta. Piispainkokoukseen osallistuu jatkossa myös kirkkohallituksen nimeämä lakimies. Uusi piispainkokouksen työjärjestys astuu voimaan 1.3.2011.


title: Piispainkokous

text: Suomen evankelis-luterilainen kirkko sai oman keskushallinnon 1869, kun Schaumanin kirkkolaissa perustettiin kirkolliskokous. Kirkossa oli kolme piispaa, jotka pitivät epävirallisia neuvotteluja. Piispainkokous perustettiin vuonna 1908. Se oli käytännössä piispojen ja tuomiokapitulien neuvotteluelin, mutta muun keskushallinnon puuttuessa se sai myös monia valmistelutehtäviä, ennen kaikkea suhteessa kirkolliskokoukseen.


title: Piispainkokous

text: Vuonna 1944 perustettiin laajennettu piispainkokous. Samaan aikaan perustettiin myös kirkkohallitus. Laajennetun piispainkokouksen tehtävänä oli johtaa kirkon toimintaa kirkolliskokousten välillä, joka kokoontui tällöin viiden vuoden välein. Laajennettu piispainkokous lakkautettiin 1974.


title: Zoetermeer

text: Zoetermeer on kaupunki Alankomaiden länsiosassa. Sen nimi tarkoittaa makeavetistä järveä. Vuonna 2011 kaupungissa oli 121 911 asukasta.


title: Zoetermeer

text: Zoetermeer sijaitsee Goudan ja Den Haagin välillä. Kaupunki on "Alankomaiden piilaakso": 20 % sen asukkaista työskentelee tietoteollisuuden parissa. Muita työllistäjiä ovat pienteollisuus ja meijeritoiminta. Iso osa kaupungin asukkaista käy kuitenkin töissä Den Haagissa. Alankomaiden rakennusministeriön toimitiloista osa on Zoetermeerissä.


title: Zwolle

text: Zwolle on kaupunki Alankomaissa, noin 70 km Amsterdamista koilliseen. Vuonna 2011 siellä oli 120 311 asukasta.


title: Zwolle

text: Kaupunki on perustettu noin vuoden 800 paikkeilla, kaupunkioikeudet se sai 31. elokuuta 1230. Se kuului aikoinaan Hansaliittoon. Kaupunkiin pääsee kolmea jokea, kolmea kanavaa ja useita tärkeitä maanteitä pitkin. Niinpä Zwolle on ollut pitkään merkittävä kauppapaikka; sen karjamarkkinat olivat toiseksi suurimmat heti Rotterdamin jälkeen.


title: Zwolle

text: Zwollella on yksi yhteistyökaupunki:


title: Zwolle

text: Zwollella on ollut yhteistyökaupunkisopimus myös Rutobwen ja Vologdan kanssa.


title: Theodoros Kyreneläinen

text: Theodoros Kyreneläinen (, n. 460–399 eaa.) oli antiikin kreikkalainen matemaatikko. Hän oli Protagoraan oppilas ja toimi itsekin matematiikanopettajana, opettaen mm. matemaatikko Theaitetosta ja filosofi Platonia. Hän on saattanut saada vaikutteita myös pythagoralaisilta. Matemaatikkona Theodoros oli Platonin ihailema. Platon mainitsee Theodoroksen useissa teoksissaan, tunnetuimmin "Theaiteoksessa".


title: Theodoros Kyreneläinen

text: Platon antoi hänelle kunnian lukujen 3, 5, 6, 7, 8, 10, 11, 12, 13, 14, 15 ja 17 neliöjuuren irrationaalisuuden todistamisesta. Ei kuitenkaan tiedetä, mitä menetelmää hän olisi käyttänyt todistuksissaan. Myöhemmin menetelmää on yritetty määrittää useaan otteeseen. Erään arvauksen mukaan hän olisi käyttänyt spiraalia, joka sisälsi suorakulmaisia kolmioita, joiden hypotenuusan pituudet olivat formula_1, formula_2, formula_3 jne. luvun 17 neliöjuureen saakka, johon hän lopetti, mahdollisesti siksi, ettei diagrammiin mahtunut enempää kolmioita. Tämän teorian tueksi ei kuitenkaan ole historiallista todistusaineistoa. Asiaa on tutkinut mm. Philip J. Davis teoksessaan "Spirals: From Theodorus to Chaos".


title: Lobito

text: Lobito on kaupunki Benguelan maakunnassa, Angolassa. Se sijaitsee Atlantin valtameren rannikolla noin 35 kilometriä Benguelan kaupungista pohjoiseen.


title: Lobito

text: Lobito perustettiin vuonna 1905 ja sen väkiluku vuonna 2005 oli 207 957.


title: Poděbrady

text: Poděbrady () on historiallinen kylpyläkaupunki Keski-Böömissä Tšekin tasavallassa. Sen asukasluku on 13 788 (2009). Kaupunki sijaitsee Elben varrella 50 kilometriä Prahasta itään.


title: Poděbrady

text: Vuonna 1905 saksalainen, kaivonkatsojanakin tunnettu ruhtinas von Büllow vieraili kaupungissa ja löysi mineraalivesilähteen. Ensimmäinen kylpyläkausi alkoi 1908. Maailmansodan jälkeen Poděbradysta tuli kylpyläkaupunki, joka 1926 alkaen erikoistui sydänsairauksien hoitoon.


title: Poděbrady

text: Kaupungissa on 1100-luvulla perustettu linna, joka Ottokar II Přemyslin aikana rakennettiin vallihaudan ympäröimäksi kivilinnaksi.


title: Theodoros Jumalaton

text: Theodoros (, n. 335–260 eaa.) oli antiikin kreikkalainen kyreneläiseen koulukuntaan kuulunut filosofi. Hänen liikanimensä oli Theodoros Jumalaton (), koska hän kielsi jumaluudet. Jotkut kutsuivat häntä itseään ivallisesti "Jumalaksi".


title: Theodoros Jumalaton

text: Theodoros oli ylhäistä syntyperää ja kotoisin Kyrenestä. Diogenes Laertioksen mukaan hän oli Annikeriksen ja dialektikko Dionysioksen oppilas. Hänet ajettiin pois kotikaupungistaan poliittisista syistä, minkä seurauksena hän muutti Ateenaan.


title: Theodoros Jumalaton

text: Theodoros oli julkiateisti ja kielsi kaikki jumalia koskevat uskomukset, kirjoittaen aiheesta mm. teoksen "Jumalista". Nämä näkemykset ovat ilmeisesti vaikuttaneet Epikurokseen. Epikuros ei kuitenkaan kieltänyt jumalten olemassaoloa täysin, ainoastaan heidän kiinnostuksensa ihmisiä kohtaan.


title: Theodoros Jumalaton

text: Lopulta Theodoroksen filosofiset ja moraaliset mielipiteet saivat aikaan skandaalin. Hänet haastettiin areiopagin eteen ja karkotettiin myös Ateenasta. Lopulta hän vetäytyi takaisin Kyreneen.


title: Ourense

text: Ourense (galegoa, ) on kaupunki Galician itsehallintoalueella Luoteis-Espanjassa. Se on samannimisen maakunnan pääkaupunki. Vuonna 2015 siellä oli 106 231 asukasta.


title: Ourense

text: Kaupungin historia alkaa roomalaisten kuumien lähteiden luo perustamasta kylpylästä. Ourensen vanhassakaupungissa on kylpylän ("As Burgas", esp. "Las Burgas") jäänteitä. Roomalaisten jälkeen aluetta ovat hallinneet ja sinne hyökkäilleet niin arabit kuin normannitkin. Kaupungin katedraali perustettiin vuonna 572; nykyinen rakennus on peräisin 1100–1200-luvuilta.


title: Ourense

text: Nykyisin kaupunki jakautuu teolliseen asemanseutuun Miñojoen länsipuolella, sekä varsinaiseen asuma-alueeseen itäpuolella.


title: Steven Tyler

text: Steven Tyler (oikealta nimeltään Steven Victor Tallarico; s. 26. maaliskuuta 1948 Yonkers, New York) on yhdysvaltalainen muusikko ja lauluntekijä. Hän on päävokalisti Aerosmith-rockyhtyeessä.


title: Steven Tyler

text: Tylerillä on isänsä puolelta italialaisia ja saksalaisia sekä äitinsä puolelta alkuperäisamerikkalaisia ja venäläisiä sukujuuria. Hän on kuuluisa suurista huulistaan ja leveästä virnistyksestään sekä energisistä esityksistään, joissa hän tavallisesti pukeutuu kirkkaanvärisiin ja erikoisiin asuihin.


title: Steven Tyler

text: Aerosmith-yhtyeen alkuaikoina, vuonna 1975 Tyler suostutteli Julia Holmcomb -nimisen bändärin vanhemmat luovuttamaan tytön huoltajuuden itselleen, jotta hän voisi tulla asumaan tytön luo Bostoniin. He seurustelivat ja käyttivät huumeita kolmen vuoden ajan. Omaelämänkerrassa Holcombin nimi on muutettu Diana Halliksi, mutta muut lähteet ovat varmistaneet hänen oikean henkilöllisyytensä. Lopulta paineet muun muassa ikäerosta, talossa sattuneesta tulipalosta ja aborttiin johtaneesta raskaudesta johti parin eroamiseen.


title: Steven Tyler

text: Vuonna 1976 hänellä oli lyhyehkö rakkaussuhde malli Bebe Buellin kanssa. Suhteesta syntyi tytär, näyttelijätär Liv Tyler, mutta suojellakseen tyttöä Tylerin huumeriippuvuudelta hän ja Buell väittivät aluksi lapsen isän olevan Todd Rundgren. Vuonna 1978 Tyler meni naimisiin Cyrinda Foxen kanssa. Liitto kesti kymmenen vuotta ja pariskunta sai yhden lapsen. 1988 hän nai vaatesuunnittelija Teresa Barrickin, jonka kanssa hänellä on kaksi lasta. Tyler ja Barrick erosivat tammikuussa 2006. Nykyään Tyler seurustelee Erin Bradyn kanssa.


title: Steven Tyler

text: Tyleria ja hänen Aerosmith-kollegaansa, kitaristi Joe Perryä kutsuttiin usein nimellä "Toxic Twins"; nimi annettiin 1970-luvulla heidän runsaan alkoholin- ja huumeidenkäyttönsä takia sekä siksi, että he muistuttavat ulkonäöltään toisiaan.


title: Steven Tyler

text:
Marraskuussa 2009 liikkui huhu, että Tyler olisi jättänyt Aerosmithin. Tyler kiisti huhut.
Tyler meni joulukuussa 2009 vieroitukseen. Tähti on riippuvainen särkylääkkeistä, sillä ei osaa käsitellä kroonista kipuaan.


title: Steven Tyler

text:
Laulamisen lisäksi Tyler soittaa huuliharppua muutamalla Aerosmithin kappaleella ja hänellä on oma signature huuliharppu.
Hän toimi myös tuomarina ohjelmassa American Idol.


title: Steven Tyler

text: Tyler on Yhdysvaltain republikaanisen puolueen jäsen.


title: Kieron Dyer

text: Kieron Courtney Dyer (s. 29. joulukuuta 1978 Ipswich) on englantilainen jalkapalloilija, joka edusti useita Englannin Valioliigan seuroja ja niistä pisimpään Newcastle Unitedia. Hän oli pelipaikaltaan keskikenttäpelaaja.


title: Kieron Dyer

text: Numerolla 8 pelaava Dyer aloitti ammattilaisuransa kotikaupungissaan Ipswich Townissa vuonna 1996 jo 17-vuotiaana. Hän pelasi seurassa 91 ottelua ennen kuin Newcastle osti hänet 6,5 miljoonalla punnalla. Summa oli Ipswichin historian suurin kauppasumma. Vuodesta 1999 Newcastlessa pelannut Dyer on tehnyt seuran väreissä 18 maalia 168 pelaamassaan ottelussa.


title: Kieron Dyer

text: Elokuussa 2007 Dyer siirtyi pitkän spekulaation jälkeen Newcastlesta lontoolaisjoukkue West Hamiin runsaan 10 miljoonan euron siirtosummalla. Myöhemmin hän edusti Queens Park Rangersia ja Middlesbrough'ta.


title: Kieron Dyer

text: Englannin maajoukkuetta Dyer edusti 33 kertaa vuosina 1999–2007. Hänet valittiin vuoden 2002 MM-kisoihin ja vuoden 2004 EM-kisoihin. Ensiesiintymisensä maajoukkueessa hän teki 4. syyskuuta 1999 lukemiin 6-0 päättyneessä voitto-ottelussa Luxemburgia vastaan.


title: Infogrames Entertainment SA

text: Infogrames Entertainment SA (IESA) oli videopelikehittäjä ja -julkaisija, joka piti päämajaansa Lyonissa, Ranskassa. Sen kaksi alajaostoa ovat Atari, Inc ja Atari Europe. IESAn perustivat Bruno Bonnell ja Christophe Sapet vuonna 1983. Jaostojensa kautta IESA kehitti, julkaisi ja jakeli videopelejä kaikille tärkeimmille tietokone- ja videopelialustoille .


title: Infogrames Entertainment SA

text: Infogrames, Inc. oli IESAn Yhdysvaltojen jaoston nimi vuoteen 2003 asti; IESA oli hankkinut GT Interactive Software Corporationin 1999 ja muuttanut sen nimen Infogramesiksi . IESA hankki oikeudet Atari-brändiin vuonna 2001 Hasbro Interactivelta, ja otti sen lokakuussa 2001 käyttöönsä pelijulkaisuissa. Infogrames, Inc. muutettiin Atari, Inc.:ksi 7. toukokuuta 2003 . IESAn Euroopan jaosto nimettiin Atari Europeksi, mutta emoyhtiön nimi jätettiin Infogrames Entertainmentiksi.


title: Infogrames Entertainment SA

text: IESA omisti hallinnoinnin mahdollistavan osuuden Atari, Inc.:stä, ja omistaa kokonaan Atari Europen. Atari, Inc. julkaisee ja jakelee kehittämiänsä pelejä Yhdysvalloissa; Atari Europe jakelee ja julkaisee pelejä Euroopassa, ja jakelee myös muun muassa Segan, Bandain ja Square Softin nimikkeitä .


title: Infogrames Entertainment SA

text: Vuonna 2005 Hasbro osti takaisin oikeudet eräisiin peleihin.


title: Infogrames Entertainment SA

text: Huhtikuussa 2007 ilmoitettiin, että yrityksen perustaja Bruno Bonnell väistyy Infogramesin ja Atarin johdosta ja tilalle astuu Patrick Leleu.


title: Infogrames Entertainment SA

text: Tunnettuja pelejä ovat muun muassa:


title: Saran Salama

text: Saran Salama (8. heinäkuuta 1996 Pelkosenniemi – 10. joulukuuta 2016) oli suomenhevonen ja vuosien 2006, 2007 ja 2008 ravikuningas. Se oli 157 cm korkea ja väriltään tummanrautias. Saran Salamaa valmensi koko sen kilpauran ajan sen kasvattaja Tapio Perttunen, joka myös ohjasti suurimman osan sen kilpailuista. Orin omisti Sara-Juulia Perttunen.


title: Saran Salama

text: Saran Salaman isä oli kuusi kertaa kuninkuuskilpailuun osallistunut I-palkinnon kantakirjaori Kihin-Muisto. Saran Salama on emänsä Vipon kymmenestä jälkeläisestä menestynein. Saran Salama on kantakirjattu III-palkinnolla Ypäjällä vuonna 2001. Sen kantakirjaluokkaa on korotettu kilpailusuoritusten perusteella vuonna 2002 ja vuoden 2004 uusintatarkastuksessa se on siirretty luokkaan I. Vuosina 2002–2016 Saran Salama sai 322 jälkeläistä.


title: Sojuz 10

text: Sojuz-ohjelman Sojuz 10 -lento oli Neuvostoliiton toteuttama maailman ensimmäinen avaruuslento avaruusasemalle. Sen radiokutsu oli ”Гранит”, graniitti. Laukaisu tehtiin 23. huhtikuuta 1971 kello 23.54.06 UTC Baikonurin kosmodromilta. Kohteena oli Saljut-avaruusasema, joka oli laukaistu kiertoradalleen 19. huhtikuuta 1971. Sojuz 10 -alus toi kolmen hengen miehistönsä asemalle, mutta telakointi epäonnistui. Alus telakoitui mekaanisesti asemaan, mutta miehistö ei saanut luukkua auki. Aluksella oli jopa vaikeuksia päästä irti asemasta. Paluussa Maahan kapselin sisälle kehittyi tai pääsi ulkoa savua, joka tainnutti kosmonautti Rukavišnikovin. Miehistö pääsi Maahan kuitenkin vahingoittumattomana. Alus palasi Maahan 25. huhtikuuta 1971 kello 23.40.00 UTC. Lennon kesto oli 1 vuorokausi 23 tuntia, 44 minuuttia ja 54 sekuntia. Alus kiersi maan 32 kertaa.


title: Kuntalaajennus

text: Matematiikassa, erityisesti abstraktissa algebrassa, kuntalaajennukset ovat kuntateorian tutkimuksen eräs pääsuuntaus. Kuntalaajennuksen ideana on löytää annetulle kunnalle jokin isompi kunta, johon alkuperäinen kunta voidaan upottaa. Tämän laajemman kunnan tulee myös toteuttaa kunnan aksioomat (kts. kunta).


title: Kuntalaajennus

text: Kuntalaajennuksia vastaava struktuuri rengasteoriassa ovat rengaslaajennukset. Tämä tutkii siis renkaita, joiden alirengas tiedetään.


title: Kuntalaajennus

text: Olkoon annettu kaksi kuntaa "K" ja "L". Jos "K" on "L":n osajoukko ja "K":n yhteen- ja kertolasku ovat samat kuin "L":ssä, sanotaan, että "K" on "L":n alikunta, "L" on "K":n laajennus ja "L"/"K" on kuntalaajennus.


title: Kuntalaajennus

text: Jos "L" on "F":n laajennus, joka taas on "K":n laajennus, sanotaan "F":ää "L"/"K":n välikunnaksi tai alilaajennukseksi.


title: Kuntalaajennus

text: Jos on annettu laajennus "L"/"K" ja "L":n osajoukko "S", merkitään "K"("S"):llä pienintä "L":n alikuntaa, joka sisältää "K":n ja "S":n. Sanotaan, että "K"("S") on saatu adjungoimalla "S":n alkiot "K":hon. Jos "S" sisältää vain yhden alkion "s", merkitään "K"({"s"}):n asemesta usein "K"("s"). Kuntalaajennus muotoa "L"="K"("s") on nimeltään yksinkertainen laajennus, ja "s" on tämän laajennuksen alkualkio.


title: Kuntalaajennus

text: Jos on annettu kuntalaajennus "L"/"K", voidaan "L":ää ajatella "K"-kertoimisena vektoriavaruutena. Tällöin "L":n alkiot ovat vektoreita ja "K":n alkiot skalaareita. Tämän vektoriavaruuden dimensio määritellään kuntalaajennuksen asteeksi ja tätä merkitään ["L" : "K"].


title: Kuntalaajennus

text: Astetta 1 oleva laajennus on nimeltään triviaali laajennus. Äärelliseksi laajennukseksi sanotaan laajennusta, jonka aste on äärellinen. Muutoin laajennus on ääretönasteinen.


title: Kuntalaajennus

text: Merkintä "L"/"K" on täysin formaali, eikä se sisällä mitään tietoa tekijärenkaasta eikä tekijäryhmästä eikä muusta vastaavasta algebrallisesta rakenteesta.


title: Kuntalaajennus

text: Usein on käytännöllistä puhua kuntalaajennuksen tapaisesta tilanteesta, missä pienempi kunta ei sisälly isompaan, mutta se voidaan upottaa luonnollisesti sinne. Tässä tapauksessa voidaan määritellä kuntalaajennus kahden kunnan välisenä injektiivisenä rengashomomorfismina.


title: Kuntalaajennus

text: Jokainen annetun kahden kunnan välinen rengashomomorfismi on injektiivinen, joten kuntalaajennukset ovat täsmälleen kuntien kategorian morfismit. Tämän takia ei kuntalaajennuksia käsitellessä tarvita välttämättä injektiivisiä homomorfismeja, vaan tarvittavat homomorfismin ominaisuudet voidaan saada selville jo annetuista kunnista.


title: Stenkil

text: Stenkil (1028–1066) oli ruotsalainen jaarli ja Ruotsin kuningas 1060–1066.


title: Stenkil

text: Stenkil syntyi ja kasvoi Vanhan Laatokan kaupungissa kaupungin jaarlin poikana. Hänen isänsä Ragnvald Ulfssonin kuoltua hänen äitinsä muutti Ruotsiin ja meni naimisiin kuningas Emund Vanhan kanssa. Emundin kuoltua Stenkilistä tuli kuningas.


title: Stenkil

text: Stenkilillä oli useita jälkeläisiä. Pojista ainakin kaksi, Halsten ja Inge, olivat myöhemmin Ruotsin kuninkaita. Stenkil oli suhteellisen suosittu kuningas. Kirkko kiitti häntä Sigtunan piispanistuimen perustamisesta. Hän oli myös jousiampuja, ja norjalaiset lähteet mainitsevat hänen olleen "suuri ja lihava mies sekä hyvä juomakumppani."


title: Theodoros

text: Theodoros (; ; "lahja jumalalta": , "theos", "jumala" + , "dōron", "lahja") voi viitata seuraaviin henkilöihin:


title: Raul Reiman

text: Raul Tapio Reiman (11. syyskuuta 1950 Helsinki – 12. helmikuuta 1987) oli suomalainen iskelmäsanoittaja, joka teki runsaasti työtä myös säveltäjänä ja keikkamuusikkona. Hän oli alkuperäiseltä ammatiltaan sähköasentaja. Reiman oli muiden avujensa ohella myös etevä kitaristi.


title: Raul Reiman

text: Reiman teki elämänsä aikana yhteensä lähes 1 300 tekstitystä, joista vajaat 900 on päätynyt levylle saakka. Monien Reimanin tekstien aiheina olivat suomalaisten henkilökohtaiset tragediat, kuten epäonnistunut parisuhde, avioero ja työttömyys. Reimanin kynästä ovat syntyneet muun muassa kappaleet ”Titanic”, ”Minttu sekä Ville”, "Bussi Somerolle", ”Tummat silmät ruskea tukka”, ”Puhtaat purjeet”, ”Aamulla rakkaani näin” ja ”Kyyneleet”. Lisäksi Reiman teki suomenkielisen tekstin Toto Cutugnon kappaleeseen ”L´Italiano”, josta tuli suomalaisena versiona Kari Tapion hitti ”Olen suomalainen”. Reiman teki 1970-luvun lopulta lähtien paljon yhteistyötä säveltäjä Jori Sivosen kanssa. Hän ei ollut missään vaiheessa kuukausipalkkaisena sanoittajana, mutta hän oli solminut Finnlevyn kanssa sopimuksen, joka velvoitti hänet kirjoittamaan työnantajalleen tietyn määrän tekstejä kuukaudessa.


title: Raul Reiman

text: Raul Reiman osallistui esittävänä artistina vuoden 1978 Syksyn Sävel -laulukilpailuun Prinsessa Kultakutri -yhtyeensä kanssa, mutta ei menestynyt mainittavammin. Varsin melankolinen ja mollisointuinen ”Viimeinen kesä” -niminen kappale kertoo katkerasta henkilöstä jota kuolema lähestyy. Jää vain arvoitukseksi, suunnitteleeko kappaleen ”minähenkilö” varsinaisesti itsemurhaa, vai onko tämä juuri vast’ikään saanut kuulla olevansa kuolemansairas. Eräässä haastattelussa Reiman myönsi olevansa kiinnostunut kuolemanjälkeisestä elämästä ja kuoleman vaikutuksesta kuolevan lähimmäisiin, mutta kiisti haluavansa mässäillä kuolemalla.


title: Raul Reiman

text: Eurovision laulukilpailujen kotimaisessa karsinnassa samana vuonna, 1978, tuli Lea Lavénin esittämällä tulkinnalla "Aamulla rakkaani näin" toiselle sijalle, häviten Seija Simolan esitykselle vain niukasti. 21. helmikuuta 1981 Taiska esitti Suomen Euroviisu-karsinnoissa Reimanin säveltämän ja sanoittaman kappaleen Hiroshima. Se tuli kilpailussa kolmannelle sijalle. Niin ikään Reimanin sanoittama ja Jori Sivosen säveltämä sekä Frederikin esittämä Titanic tuli samassa karsinnassa seitsemännelle sijalle.


title: Raul Reiman

text: Reiman oli työtoveriensa mukaan luonteeltaan äärimmäisen ujo ja herkkä, jopa arka, minkä vuoksi häntä ei juuri nähty levynjulkistamistilaisuuksissa eikä muissakaan viihdealan tapahtumissa. Parhaiten hän viihtyi kotonaan Kirkkonummen Masalassa kirjoittamassa. 1980-luvulla vallinnut ylenkatseellinen suhtautuminen iskelmämusiikkiin haavoitti Reimania enemmän kuin hänen parkkiintuneempia kollegojaan. Jori Sivosen mukaan Reimaniin koski erityisen kipeästi Outi Poppin Ilta-Sanomiin kirjoittama murskaava arvio Reimanin sanoittamasta Kake Randelinin albumista. Toisaalta Reiman arvosti suuresti sitä, että Juha Vainio sävelsi hänen tekstinsä ”Jaska ja Eetu ja Eikka”, jonka Vainio otti myös mukaan vuonna 1981 ilmestyneelle albumilleen ”Albatrossi ja sorsa”. Lisäksi Vainio piti ”Olen suomalainen” -kappaleen sanoitusta Reimanin mestarinäytteenä ja tunnusti, ettei hän olisi itse kyennyt tekemään parempaa tekstiä.


title: Raul Reiman

text: Sanoittajana Reiman oli valmis muokkaamaan tekstejään tuottajan tai laulajan toiveiden mukaan, toisin kuin arvostaan ja asemastaan tietoiset vanhemmat kollegat Juha Vainio tai Vexi Salmi. Ensimmäisenä suomalaisena sanoittajana Reiman kehitteli tietokoneelleen riimi- ja fraasipankin, josta oli helppo poimia oikeansävyisiä ilmaisuja kulloisiinkin tilanteisiin.


title: Raul Reiman

text: Reiman teki itsemurhan 12. helmikuuta 1987, vaikka iltapäivälehdet kertoivatkin hänen kuolleen pitkällisen sairauden seurauksena. Reimanin sanoittajakollega Vexi Salmi muisteli, että työpaineiden kasvaessa Reiman alkoi käyttää yhä enemmän alkoholia ja myöhemmin kuvaan tulivat myös rauhoittavat lääkkeet. Humalassa ollessaan Reiman alkoi toistuvasti puhua itsemurhasta, ja ennen pitkää kukaan ei ottanut hänen puheitaan vakavasti. Lopulta Reiman toteutti uhkauksensa ottamalla ylisuuren lääkeannoksen.


title: Raul Reiman

text: Lokakuussa 2006 sai Toijalan Kellariteatterissa ensi-iltansa Raul Reimanista kertova esitys "Iskelmärunoilija Raul Reiman". Samaan aikaan ilmestyi myös kirja "Raul Reiman – iskelmärunoilija", joka sisältää hänen musiikillisen elämäkertansa sekä kattavan teosluettelon.


title: Terrassa

text: Terrassa on kaupunki Espanjan Kataloniassa, noin 25 kilometrin päässä Barcelonasta. Vuonna 2015 siellä oli noin 215 000 asukasta.. Asukasluvultaan kunta on Katalonian neljänneksi ja Espanjan 25:ksi suurin. Kaupunki oli vuoden 1992 Barcelonan olympialaisten maahockeyn pelipaikka; Espanjan naisten joukkue (joka oli suurelta osin Terrassan lähiseudulta kotoisin) voitti kotikisoissa kultamitalin. 1800- ja 1900-luvulla kaupunki oli merkittävä tekstiiliteollisuuskeskus.


title: Narkissos ja Kultasuu

text: Narkissos ja Kultasuu () on Hermann Hessen vuonna 1930 kirjoittama romaani.


title: Narkissos ja Kultasuu

text: Romaani käsittelee keskeisesti ristiriitoja maallisen ja taivaallisen, ruumiin ja sielun, järjen ja tunteen sekä taiteen ja tieteen välillä. Näitä dikotomioita kuvaavat ystävykset Narkissos ja Kultasuu, joista toinen on omistautunut Jumalalle ja toinen etsii nautintoa maallisista iloista. Ystävykset tutustuvat Mariabronnin luostarissa, jossa Narkissos on noviisina ja jonne Kultasuu tulee oppilaaksi. Kultasuu ei kuitenkaan viihdy luostarissa, vaikka ihaileekin suuresti Narkissosta ja toivoo tulevansa hänen kaltaisekseen. Kultasuu lähtee luostarista ja kokee suurta epäonnistumisen tunnetta, koska ei kyennyt noudattamaan ajan ihanteita, nöyryyttä, kuuliaisuutta ja hengellisyyttä. Hän kulkee, kohtaa kauneutta, hyvyyttä ja pahuutta ja päätyy taiteilijaksi, kuvanveistäjäksi.


title: Narkissos ja Kultasuu

text: Hesse kuvaa Narkissoksen ja Kultasuun kahta eri tapaa ymmärtää todellisuutta, toinen tieteen ja toinen taiteen kautta. Narkissos ja Kultasuu pysyvät ystävinä ja ymmärtävät toisiaan huolimatta erilaisuudestaan. He tarvitsevat toisiaan, koska täydentävät toisistaan ne ominaisuudet, jotka toisesta puuttuvat.


title: Narkissos ja Kultasuu

text: Narkissoksen ja Kultasuun voidaan tulkita edustavan myös saman henkilön kahta eri puolta, ja näiden persoonallisuuksien rinnakkaiseloa. Täten kirja käsittelee myös ihmisen omassa mielessä olevia ristiriitaisuuksia. Tätä persoonallisuuksien rinnakkaiselon teemaa Hesse on laajentanut ja tarkentanut kirjassaan "Arosusi".


title: Modenan maakunta

text: Modenan maakunta on yksi Italian maakunnista. Se sijaitsee Emilia-Romagnan alueella pääkaupunkinaan Modena.


title: Modenan maakunta

text: Modenan maakunnan pinta-ala on 2 688 km² ja väkiluku 701 642 (31.12.2015).


title: Modenan maakunta

text: Maakunta koostuu 47 kunnasta, ja viisi suurinta kaupunkia ovat Modena, Carpi, Sassuolo, Formigine ja Castelfranco Emilia.


title: Nolberto Solano

text: Nolberto "Nobby" Albino Solano Todco (s. 12. joulukuuta 1974 Callao) on perulainen jalkapalloilija, joka edustaa Kreikan Superliigassa pelaavaa Larissa FCtä. Hän on pelipaikaltaan keskikenttäpelaaja.


title: Nolberto Solano

text:
Solano aloitti uransa perulaisessa Municipalissa vuonna 1993. Sen jälkeen hän on edustanut Sporting Cristalia (1994-1997), argentiinalaista Boca Juniorsia (1997-1998) ja nykyistä seuraansa Newcastlea vuodesta 1998 lähtien. Newcastlessa Solano teki debyyttinsä 22. elokuuta 1998 ottelussa Chelseaa vastaan.
Kauden 2004-2005 Solano pelasi lainalla Aston Villassa.


title: Nolberto Solano

text: Perun maajoukkuetta Solano on edustanut 76 kertaa ja tehnyt niissä 18 maalia. Kesäkuussa 2005 Solano ilmoitti lopettavansa maajoukkueuransa, kertoen syyksi erimielisyydet valmentaja Freddy Terneron kanssa.


title: Ramstein-Miesenbach

text: Ramstein-Miesenbach on kaupunki Kaiserslauternin piirissä Rheinland-Pfalzissa läntisessä Saksassa. Kaupungissa oli 7 898 asukasta vuoden 2006 väestönlaskennassa.


title: Ramstein-Miesenbach

text: Ramstein-Miesenbach perustettiin kesäkuussa 1969 yhdistämällä Ramsteinin ja Miesenbachin kylät. Ramstein-Miesenbachista tuli kaupunki vuonna 1991. Ramstein-Miesenbach on noin 19 000 asukkaan seutukunnan keskus. Kylistä Ramstein on mainittu vuonna 1215 ja Miesenbach 1255.


title: Ramstein-Miesenbach

text: Ramsteinissa on Naton lentotukikohta Ramsteinin lentotukikohta. Lentotukikohta on yli 16 000 yhdysvaltalaisen sotilaan Kaiserslautern Military Communityn suurin osa. Flugtag '88 -ilmailunäytöksessä tapahtui onnettomuus, jossa sai surmansa 70 ihmistä 28. elokuuta 1988.


title: Ramstein-Miesenbach

text: Metalliyhtye Rammstein on ottanut nimensä lentotukikohdan ja onnettomuuden mukaan.


title: Sojuz 11

text: Soyuz 11 oli toinen Neuvostoliiton yrittämä ja ensimmäinen onnistunut telakoituminen maailman ensimmäiseen avaruusasemaan, Saljut 1:een. Lento päättyi miehistön menehtymiseen paineentasausventtiilin hajottua korkealla maan ilmakehässä.


title: Sojuz 11

text: Sojuz 11 laukaistiin 6. kesäkuuta 1971 kello 7.55.09 UTC Baikonurin kosmodromilta, sen radiokutsutunnus oli Jantar (Янтарь, meripihka).


title: Sojuz 11

text: Alus telakoitui asemaan, jossa miehistö toimi tuolloin ennätyksellisen 21 päivän ajan. Avaruusaseman ilma oli miehistön sinne tullessa savuista mahdollisesti sähkölaitepalon vuoksi, mutta puhdistui ilmastoinnin avulla. Asemalta lähetettiin suoria televisiolähetyksiä. Lennon aikana sattui pieni tulipalo, joka miltei johti miehistön evakuointiin. Lennolla kokeillut harjoituspuvut, joihin kiinnitetyillä kuminauhoilla oli tarkoitus tuottaa lihaksia harjoittavaa painovoimaa vastaavaa vastusta, eivät toimineet valmistusvikojen vuoksi. Kun joku miehistöstä polki kuntopyörällä, koko asema tärisi. Liikkumisen aikaansaama tärinäongelma on jatkunut kaikilla avaruusasemilla mukaan lukien ISS.


title: Sojuz 11

text: 30. kesäkuuta 1971 Sojuz 11 palasi maahan normaalisti, kunnes laskeutumismoduulin irrottaminen huoltomoduulista räjähtävillä pulteilla aukaisi paineentasausventtiilin, jonka olisi pitänyt toimia vasta aivan laskeutumisen loppuvaiheessa 4 kilometrin korkeudessa. Se päästi aluksen ilman ulos ja koko miehistö tukehtui.


title: Sojuz 11

text: Kosmonauteille toimitettiin valtiolliset hautajaiset ja heidän haudattiin Kremlin muuriin. Heidän mukaansa nimettiin kraatterit Kuussa.


title: Sojuz 11

text: Sojuz-avaruusalukseen tehtiin runsaasti muutoksia onnettomuuden jälkeen. Alus muutettiin lisätilan saamiseksi kaksipaikkaiseksi, jotta miehistö pystyi käyttämään avaruuspukua laukaisun ja laskun aikana. Tämä avaruuslento oli viimeinen, jossa jokainen miehistön jäsen oli avaruuslennolla ensi kertaa.


title: Art of Life

text: Art of Life on X Japanin vuonna 1993 julkaistu neljäs albumi, joka sisältää vain samannimisen, 29 minuuttia kestävän kappaleen. Albumi nousi suoraan Oricon Chartsin kärkeen. Art of Life on useasta osasta koostuva vahvasti orkesteroitu rock-sinfonia; mukana on myös 8 minuuttia kestävä pianosoolo.


title: Guy-Manuel de Homem-Christo

text: Guy-Manuel de Homem-Christo (oik. Guillaumme Emmanuel Paul de Homem-Christo, s. 8. helmikuuta 1974 Pariisi, Ranska) on ranskalainen muusikko ja toinen Daft Punkin jäsenistä. Hänellä on myös oma levy-yhtiö, Crydamoure. Daft Punkin logo on de Homem-Christon suunnittelema.


title: Guy-Manuel de Homem-Christo

text: De Homem-Christo tuotti Sébastien Tellierin albumin "Sexuality".


title: Walter Extra

text: Walter Extra on saksalainen taitolentäjä ja lentokonesuunnittelija.


title: Walter Extra

text: Hän johtaa omaa Extra Flugzeugbau-lentokonetehdasta, joka valmistaa taitolentokoneita.


title: Walter Extra

text: Extra alkoi suunnitella omia lentokoneita kilpailtuaan taitolennon maailmanmestaruudesta vuonna 1982. Hänen koneensa kilpailevat venäläisen Suhoin taitolentokoneiden kanssa maailman parhaan asemasta.


title: Halle

text: Halle (Saale) on Keski-Saksassa sijaitseva kaupunki. Vuoden 2011 väestönlaskennassa siellä oli 229 153 asukasta, joten se on suurin kaupunki Saksi-Anhaltin osavaltiossa. Magdeburg on kuitenkin osavaltion pääkaupunki. Lähellä sijaitsevia suuria kaupunkeja ovat Leipzig (30 km kaakkoon), Berliini (130 km koilliseen) ja Dresden (150 km kaakkoon). Halle on tunnettu torialueestaan (Marktplatz) kaupungin keskustassa, jossa sijaitsee Händelin patsas, ja jonka tunnusmerkkeinä ovat sen viisi tornia. Neljä torneista kuuluu Torikirkkoon (Marktkirche) ja viides torni on nimeltään Punainen torni (Roter Turm).


title: Halle

text: Saksojen yhdistymisestä lähtien ovat Hallen osaamisalueita olleet teknologiset alat, kemianteollisuus ja elintarviketeollisuus. Hallessa toimivat mm. Halloren-suklaatehdas, joka on Saksan vanhin suklaatehdas, sekä Kath, joka tuottaa leivontatarvikkeita ja valmispakkauksia leivontaa varten.


title: Halle

text: Halle sijoittuu Saalejoen varrelle, Leipzigin alangon luoteisosaan. Saksojen yhdistyessä syntyneiden osavaltioiden kaupungeista Hallessa on suurin väestötiheys. Kaupunki on jaettu viiteen hallintoalueeseen, jotka ovat keskusta (Mitte), pohjoinen (Nord), itä (Ost), etelä (Süd) ja länsi (West). Nämä hallintoalueet jakautuvat vielä kaupunginosiin.


title: Halle

text: Ilmasto Hallessa on leuto, Köppenin ilmastoluokituksessa se kuuluu luokkaan Cfb, lauhkea meri-ilmasto. Keskimääräinen ilman lämpötila on 9,1 astetta ja keskimääräinen vuosittainen sademäärä on 483 mm. Joulukuussa keskimääräinen alin lämpötila on hiukan pakkasen puolella, tammi- ja helmikuussa -2.2 °C. Lämpimintä on heinäkuussa, jolloin keskimääräinen ylin lämpötila on 23,4 °C


title: Halle

text: Ensimmäinen virallinen merkintä kaupungista on "Moissiacence"-kronikassa vuodelta 806. Siinä Hallea nimitetään ”Hallaksi”. Hallessa vietettiinkin vuonna 2006 kaupungin 1 200-vuotisjuhlia, jotka koostuivat yli 500 tapahtumasta. Kävijöitä juhlilla oli noin 1,5 miljoonaa.


title: Halle

text: Nimen Halle alkuperän katsotaan liittyvän sanaan ”halla”, joka keltin kielessä tarkoittaa suolaa. Sillä nimellä kaupunkia myös alun alkaen nimitettiin. Suola on ollut kaupungille tärkeä raaka-aine kautta historian. Jo noin 3 000 vuotta sitten, pronssikaudelta lähtien on suolan merkitys kaupungille ollut suuri. Tällöin Hallessa alettiin louhia ja myydä suolaa läheisestä laaksosta. Keskiajalla Hallesta tuli rikas kauppakaupunki suolan ansiosta. Se myös liittyi vuonna 1280 hansakaupunkien joukkoon. Näihin aikoihin toimi suolatori (Hallmarkt) suolan kauppapaikkana. Vuonna 1491 muodostettiin suolan tekijöiden, Hallorenien veljeskunta, joka on vielä nykyäänkin toimiva veljeskunta. Suolan teollinen tuotanto lopetettiin vuonna 1964, jolloin kemian teollisuuden merkitys alueelle alkoi vahvistua. Nykyään suolaa tuotetaan enää vain Hallen suolamuseossa, joka on Saksan ainoa suolaa tuottava museo. Museon suolaa myydään leipomoihin, suolakurkkutehtaalle ja museossa kävijöille.


title: Halle

text: Vuonna 968 Otto I perusti Magdeburgin hiippakunnan, johon myös Halle kuului vuoteen 1680 saakka. 1120 alkoi Hallen laajentuminen ja samoihin aikoihin rakennutettiin kaupungin muuri, jonka tarkoituksena oli suojella asukkaita. 1200-luvulla rakennettiin Halleen tuomiokirkko, joka on kaupungin ainoa varhaisgoottilaisen rakennustyylin suurrakennus. 1310 kirjoitettiin sopimus Hallen itsehallinnossta. 1341 aloitettiin suuren tornin rakentaminen kaupungintalon läheisyyteen. Moritzburgin linnan rakentaminen alkoi 1400-luvulla. Nykyään linnassa sijaitsee Saksi-Anhaltin osavaltion taidemuseo. 1418 alettiin rakentaa Punaista Tornia (Roter Turm), joka valmistui vuonna 1506. Se on Saksan ainoa yksittäin seisova kellotorni. Myöhemmin se muodostui kaupungin tunnusmerkiksi ja sen tarkoituksena oli kuvastaa vapautta.


title: Halle

text:
1500-luvulla Hallessa vaikutti kardinaali Albrecht, joka rakennutti kaupunkiin Uuden Residenssin (Neue Residenz), jossa vietettiin 1600-luvulla loistokasta hovielämää. Kardinaali Albrecht toi Italiasta renessanssin arkkitehtuurin Halleen ja halusi rakennuttaa kaupungista Pohjolan Firenzen. Samoihin aikoihin Martti Luther Wittenbergistä (vain 60 km Halleen) alkoi levittää uskonpuhdistusta kaupunkiin. Luther ja kardinaali Albrecht olivat toistensa suurimpia vihamiehiä.
Kolmikymmenvuotisen sodan aikana, vuonna 1625, Wallensteinin johtamat keisarilliset joukot miehittivät Hallen. Sodan aikana kaupunki kärsi kaikin puolin suuria tappioita. Vuodesta 1680 lähtien Halle kuului Preussiin. Seuraavalla vuosikymmenellä, vuonna 1694 perustettiin Hallen nelitiedekuntainen yliopisto (), joka yhdistettiin vuonna 1817 Wittenbergin yliopiston kanssa (nykyään Halle-Wittenbergin Martti Luther -yliopisto).


title: Halle

text: Samoihin aikoihin perustettiin August Hermann Francken johdolla Francken säätiö (Franckesche Stiftungen) pietismin sosiaali- ja koulutuslaitokseksi. Nykyään Francken säätiöllä on jäljellä yli 50 alkuperäisenä säilynyttä rakennusta ja maailman pisin ristikkorakenteinen talo (Fachwerkhaus). Rakennuksia on ehdotettu Unescon maailmanperintölistalle.


title: Halle

text: Teollisuus kaupungissa painottui ruskohiilen avolouhoksiin jo 1600-luvulta alkaen, ja samoihin aikoihin oli myös sokeriruoko merkittävä voimavara alueen teollisuudelle. Kemianteollisuuteen alettiin panostaa 1800-luvun lopulla, jonka jälkeen se muodostui vuosien myötä alueen yhdeksi tärkeimmistä teollisuuden aloista ruskohiilen rinnalla.


title: Halle

text: Vuonna 1890 Hallessa ylittyi 100 000 asukkaan raja. Euroopan ensimmäinen sähköinen raitiovaunuverkosto otettiin käyttöön Hallessa vuonna 1891. Toisen maailmansodan aikana Halle säilyi lähes vahingoittumattomana. Maailmansodan loppuvaiheessa, maaliskuun lopussa, kaupunkiin kohdistui kaksi pommitusta. Pommituksilla yritettiin tuhota rautatieasemaa, mikä kuitenkin epäonnistui. 17. huhtikuuta 1945 Yhdysvaltain sotajoukot valloittivat kaupungin. Tämä tapahtui Felix Graf von Lucknerin ja silloisen kaupungin ylipormestarin suostumuksella, minkä ansiosta kaupungin uskotaan säilyneen niinkin vahingoittumattomana, sillä vain 15 prosenttia kaupungista kärsi vahinkoja. Heinäkuussa 1945 yhdysvaltalaisten joukkojen oli lähdettävä pois kaupungista neuvostojoukkojen tieltä.


title: Halle

text: 50 000 asukkaan raja ylitettiin vuonna 1871, ja väliluku kaksinkertaistui vuoteen 1890 mennessä. Hallesta tuli 100 000 asukkaan myötä suurkaupunki. Suurimmillaan asukasluku oli keskikesällä 1990, jolloin asukkaita oli jopa 316 776. Vuosien 1990 ja 2005 välisenä aikana on Hallen asukasluku kuitenkin vähentynyt 80 000:lla. Syitä tähän ovat mm. poismuutto ja syntyvyyden lasku.


title: Halle

text: Suola-alan työntekijöitä nimitettiin ja nimitetään edelleen "halloreneiksi". Hallenser-nimen saivat kauppiaat ja kaupungin asukkaat, jotka asuivat nykyisellä toripaikalla ja kävivät kauppaa suolalla. Glauchan esikaupungin köyhiä asukkaita nimitettiin ironisesti Hallunkeneiksi (huijarit), sillä he eivät asuneet kaupungin keskustassa, ja he ovat tunnettuja näpistelyistään. Nykyään hallelaisista käytetään nimitystä Hallenser. Halloren-nimi elää suklaakonvehtien tuotemerkkinä.


title: Halle

text: Hallen kaupunki kuuluu Magdeburgin hiippakuntaan. Reformaatio levisi kaupunkiin vuodesta 1518 lähtien. Vuoteen 1541 mennessä oli kaupungista tullut Lutherin uskonpuhdistuksen myötä protestanttinen. Luther kävi tämän jälkeen kaksi kertaa saarnaamassa Hallen pääkirkossa, Torikirkossa. Siellä on tänäkin päivänä nähtävänä Lutherin kasvoista ja käsistä tehty kuolinnaamio.


title: Halle

text: Pietistinen pappismies August Hermann Francke perusti vuonna 1698 Francken säätiön, joka on edelleen toiminnassa. Preussissa kirkot yhdistettiin yhteen kirkkokuntaan, jolloin syntyi evankelis-luterilainen kirkko, joka koostui luterilaisista ja reformisteista. 1800-luvulla alkoi katolilaisten määrä taas kasvaa. Tällä hetkellä Hallessa on useita eri kirkkokuntia, joita kutsutaan vapaakirkoiksi. Hallessa on myös kaksi juutalaista seurakuntaa. Kuitenkin vain 15 % hallelaisista kuuluu johonkin uskontokuntaan.


title: Halle

text: Hallessa valitsevat kaupungin asukkaat vuodesta 1993 lähtien joka kuudes vuosi ylipormestarin, joka johtaa kaupunkia. 1.5.2007 lähtien on ylipormestarina toiminut Saksan sosialidemokraattisen puolueen Dagmar Szabados.Ystävyyskaupunkien toiminnat ovat jaettu omiin tahoihinsa, joissa vastuuhenkilöt pyörittävät toimintaa oman ystävyyskaupunkinsa kanssa. Kaupunkien välillä järjestetään muun muassa kouluvierailuja ja Hallen 1200-vuotisjuhlilla oli jokaisesta ystävyyskaupungista vierailemassa kunkin kaupungin johtoon kuuluva henkilö.


title: Halle

text: Liikenneyhteydet autolla Hallesta käsin ovat hyvät. Suuret moottoritiet kuten A 9 Berliiniin ja Müncheniin sekä A 14 Magdeburgiin ja Leipzigin ohi Dresdeniin ovat läheisellä etäisyydellä. Uudet moottoritiet A 38 ja A 143 laajentavat ja parantavat kulkuyhteyksiä. Valtatiet B 6, B 91, B 80 ja B 100 kulkevat Hallen kaupunkialueen lävitse, joista on osittain pääsy moottoriteille.


title: Halle

text: Rautatieasema on 12-raiteinen, ja sieltä on suorat yhteydet mm. Berliiniin, Frankfurtiin, Magdeburgiin, Dresdeniin ja Leipzigiin. Leipzigin ja Hallen väli kulkee nopeasti kaupunkijunalla (S-Bahn), jolla matka taittuu noin puolessa tunnissa. Julkista paikallisliikennettä hoitavat 15 raitiovaunulinjaa ja 23 bussilinjaa.


title: Halle

text: Hallella ja Leipzigilla on yhteinen kaupunkien puolivälissä sijaitseva lentokenttä Leipzig/Halle, jonne pääsee säännöllisin väliajoin kulkevien bussien ja junien avulla. Sieltä lähtee suoria lentoja Euroopan suurimpiin kaupunkeihin, eteläisiin lomakohteisiin kuten Välimerelle ja Pohjois-Afrikkaan sekä muihin Saksan suurimpiin kaupunkeihin.


title: Halle

text: Hallessa sijaitsee Keski-Saksan multimediakeskus (Mitteldeutsches Multimediazentrum MMZ), joka toimii koko Keski-Saksan alueen media-alan tuotannon, kehittämisen ja ideoinnin osaamiskeskuksena. Kaupungista löytyy myös paikallistelevisio ”TV Halle”.


title: Halle

text: Julkisen Keski-Saksan radioaseman (Mitteldeutscher Rundfunk MDR) päämaja sijaitsee Hallessa. MDR tuottaa kolmessa osavaltiossa useat radio-ohjelmat erilaisille kohderyhmille. Nuorten suosimia ja heille suunnattuja kanavia ovat MDR Sputnik ja Jump. MDR Info ja MDR Klassik on tarkoitettu klassisen musiikin ystäville. MDR Figaro on sitä vastoin tarkoitettu monelle eri kulttuurin osa-alueelle. Näiden julkisten radiokanavien lisäksi on Hallessa useita yksityisiä radiokanavia. Suurimpia näistä ovat 89.0 RTL (nuorille) ja Radio Brocken (keski-ikäisille), jotka kuuluvat RTL:n omistukseen, sekä suurimpiin yksityisiin radiokanaviin kuuluva Radio SAW.


title: Halle

text: Mitteldeutsche Zeitung (MZ) on suurin päivittäinen sanomalehti Hallen ja eteläisen Saksi-Anhaltin alueella. Myös BILD-lehti julkaisee Hallen paikallislehteä. Talouselämän puolelle kuuluu lehti REGJO, joka kohdistuu Hallen ja Leipzigin alueelle.Hallen kehittyminen koulutuskaupungiksi alkoi 1600-luvulla, kun Halleen perustettiin yliopisto vuonna 1694 ja Francken säätiö vuonna 1698. 1700-luvulla nousi yliopiston hyvä maine maanlaajuisesti koulutettujen ihmisten tietoisuuteen, minkä apuna olivat koulutetut Alexander Gottlieb Baumgarten, Johann Christian Reil ja Friedrich Schleiermacher. Onkin mainitsemisen arvoista, että 1754 väitteli ensimmäinen saksalainen nainen tohtoriksi juuri Hallen yliopistossa. Hän pystyi tohtoriksi väittelemisen myötä paremmin suorittamaan lääkärinvirkaansa. Vuodesta 1933 lähtien tunnetaan yliopisto nimellä Martin-Luther-Universität Halle-Wittenberg. Tällä hetkellä yliopistossa on kirjoilla n. 19 000 opiskelijaa. Myös Saksi-Anhaltin suurin tieteellinen yleiskirjasto Universitäts- und Landesbibliothek Sachsen-Anhalt kuuluu osana yliopistoon. Toinen Hallessa sijaitseva merkittävä korkeakoulu on Saksi-Anhaltin ainoa taiteen ja muotoilun korkeakoulu (Burg Giebichenstein Hochschule für Kunst und Design Halle).


title: Halle

text: Hallessa sijaitseva Leopoldina on maailman vanhin tieteellinen akatemia (perustettu 1652 Schweinfurtissa), joka on tarkoitettu luonnontieteilijöille. Se nimitettiin Saksan kansalliseksi akatemiaksi vuonna 2008. Akatemian jäseninä on monia Nobelpalkinnon saajia. Hallesta löytyy myös useita Max-Planckin, Frauenhoferin ja Leibnizin tiede- ja tutkimuslaitoksia.


title: Halle

text: Erityisesti näkemisen arvoista Hallessa on hyvin säilynyt Hallen historiallinen vanhakaupunki kapeine katuineen. Se tarjoaa matkailijalle kattavan kulttuurisen elämyksen, jossa on nähtävänä mm. rakennuksia eri tyylisuunnilta, kuten gotiikkaa, renessanssia ja jugendtyyliä. Vanhaan kaupunkiin järjestetään päivittäin kaupunkikävelykierroksia.


title: Halle

text: Hallen kulttuuritarjontaan kuuluvat mm. Hallen oopperatalo, jossa järjestetään teatteri- ja balettiesityksiä; Hallen Staatskapelle-orkesteri, joka on Saksan toiseksi suurin orkesteri; lasten ja nuorten teatteri Thalia Theater Halle sekä kansainvälisestikin tunnettu nukketeatteri.


title: Halle

text: Hallesta löytyy museoita eri kulttuuriosa-alueille. Saksan kuuluisimpiin säveltäjiin kuuluvan Georg Friedrich Händelin kotitalo toimii Händelmuseona (Händelhaus), jossa on muun muassa esitteillä laaja kokoelma historiallisista soittimista. Francken säätiö toimii toisena merkittävänä museona Hallessa ja kolmas tärkeä museo on Moritzburgin säätiön Landeskunstmuseum Moritzburgin linnassa. Linna on rakennettu 1400-luvulla ja se on yksi Saksan nuorimmista linnoista.


title: Halle

text: Valistuksen ajan vaikuttajia olivat Christian Thomasius ja Christian Wolff, kuten myös heidän vastustajansa August Hermann Francke, joka oli pietismin kannattaja. Jopa valistuksen ajan merkittävin vaikuttaja Voltaire tuli vierailulle Halleen Wolffin innoittamana. Taiteilijoiden joukosta mainittakoon säveltäjä Georg Friedrich Händel, Johann Friedrich Reichardt ja maalaaja Willi Sitte. Tieteiden alalta suuria vaikuttajia ovat Johann Christian Reil, joka loi psykiatrian käsitteen ja matemaatikko Georg Cantor. Myös Tokio Hotel -bändin basisti Georg Listing on kotoisin Hallesta.


title: Forlì

text: Forlì on kaupunki (ital. "comune") Italiassa, Emilia-Romagnan alueella. Asukasluku on 118 255 (arvio 2014), ja kaupunki on Forlì-Cesenan maakunnan pääkaupunki. Forlì on maanviljely- ja teollisuuskeskus, ja kaupungissa toimii Bolognan yliopiston osastoja sekä tulkkauksen ja kääntämisen korkeakoulu "SSLMIT".


title: Forlì

text: Forlì sijaitsee noin 70 kilometriä Bolognasta kaakkoon, Bolognasta Riminille vievän rautatien varrella Apenniinien itärinteillä. Sen länsipuolella virtaa Montone-joki. Lähin huomattava rantakohde on Cesenatico noin 40 kilometrin ajomatkan päässä Forlìsta itään. Kuuluisa Imolan moottorirata sijaitsee noin 30 kilometriä Forlìsta luoteeseen.


title: Forlì

text: Kaupungissa on historiallista arkkitehtuuria erityisesti keskiajalta, varhaiselta uudelta ajalta sekä fasistisen vallan ajalta. Huomattavimpia nähtävyyksiä ovat:Forlìn perusti konsuli Gaius Livius Salinator v. 188 eaa. Kaupunki tunnettiin tuolloin nimellä "Forum Livii". Sen sijaitsi historiallisen "Via Emilia" -tien varrella, joka yhdisti Riminin Adrianmeren rannalla Piacenzan kaupunkiin Forlìsta pohjoiseen.


title: Forlì

text: Forlìn keskiaikaisen historian käännekohtiin lukeutuu muun muassa ajanjakso 1275-1283, jolloin ylimys Guido da Montefeltro (1223–1298) johti Forlìssa, tuolloisessa itsenäisessä kaupunkivaltiossa, Kirkkovaltion vastaista kamppailua. Merkittävin taistelu käytiin toukokuussa 1282 Paavi Martinus IV:n lähettämien osastojen ja Guido da Montefeltron joukkojen välillä. Guido da Montefeltro voitti taistelun, mutta kaupungin oli kuitenkin seuraavina vuosina taivuttava Paaville lojaalien hallitsijasukujen, sittemmin erityisesti Ordelaffien, valtaan.


title: Forlì

text: Forlìn uudemmassa historiassa merkittävinä pidettyjä vaiheita ovat muun muassa Italian yhdistyminen 1800-luvulla, ns. risorgimento, johon Forlìn kaupunki myötävaikutti, sekä Benito Mussolinin fasistinen valta 1920-luvulta toisen maailmansodan loppuun. Fasistinen aika jätti jälkensä erityisesti Forlìn arkkitehtuuriin. Huomionarvoisia kohteita ovat "Piazzale della Vittoria" ja sen laidalla sijaitseva koulurakennus "Collegio Aeronautico" vuodelta 1934, nyk. klassinen lukio .


title: Forlì

text:
Kuuluisin Forlissa syntyineistä on renessanssimaalari Melozzo da Forli.
Diktaattori Benito Mussolini syntyi läheisessä Predappion kylässä.


title: Extra Flugzeugbau

text: Extra Flugzeugbau on saksalainen lentokonetehdas.


title: Extra Flugzeugbau

text: Sen perusti Walter Extra vuonna 1980. Yhtiön toimipisteet ovat Dinslakenin lentokentän luona Hünxessä, Nordrhein-Westfalenissa.


title: Extra Flugzeugbau

text: Taitolentokoneet


title: Extra Flugzeugbau

text: Yleisilmailukoneet


title: Thomas Bangalter

text: Thomas Bangalter (s. 3. tammikuuta 1975 Pariisi, Ranska) on ranskalainen muusikko. Hän on toinen Daft Punkin jäsenistä ja hänellä on oma levy-yhtiö, Roulé.


title: Thomas Bangalter

text: Bangalter kuuluu DJ Falconin kanssa Together -nimiseen duoon. Duo on julkaissut singlet "Together" ja "So Much Love to Give".


title: Thomas Bangalter

text: Bangalter on naimisissa näyttelijä Élodie Bouchezin kanssa, jonka kanssa hänellä on kaksi lasta, pojat Tara-Jay ja Roxan. Perhe asuu Kalifornian Beverly Hillsissä.


title: Göttingen (piirikunta)

text: Göttingenin piirikunta () on Ala-Saksin osavaltion eteläkärjessä sijaitseva yksi Saksan piirikunnista. Se on pinta-alaltaan 1 117,47 neliökilometrin suuruinen. Sen asukasluku vuoden 2005 lopussa oli 262 091, ja asukastiheys 234,5 asukasta yhtä neliökilometriä kohden. Piirikunnan keskus on Göttingenin kaupunki.


title: Göttingen (piirikunta)

text: Göttingenin piirikunta sai alkunsa vuonna 1885, kun Preussin hallitus perusti sen Mündenin ja Duderstadtin piirikuntien ohella. Nämä piirikunnat säilyivät 88 vuoden ajan, kunnes ne vuonna 1973 yhdistettiin nykyiseksi Göttingen piirikunnaksi.


title: Mulhouse

text: Mulhouse ([myluz], , elsassiksi "Milhüsa") on kaupunki ja kunta Itä-Ranskassa, lähellä Saksan ja Sveitsin rajaa. Mulhouse sijaitsee Alsacen alueella (région), Haut-Rhinin departementissa. Mulhouse on arrondissementtinsa aliprefektuuri. Yli Mulhouse on Alsacen toiseksi väekkäin kaupunki Strasbourgin jälkeen.


title: Mulhouse

text: Ensimmäinen maininta nykyisestä Mulhousesta tunnetaan vuodelta 803 nimellä "Mulinhuson". Keskiajalla Mülhausen kuului Pyhään saksalais-roomalaiseen keisarikuntaan vapaana valtakunnankaupunkina ("freie Reichsstadt"). Vuonna 1515 se liittyi Sveitsin valaliittoon. Vaikka Ranska liitti itsensä Mülhausenin ympäristön 1600-luvulla, itse kaupunki säilyi edelleen Sveitsiin kuuluvana vapaana tasavaltana vuoteen 1798, jolloin se päätti liittyä Ranskaan. Ranskan direktorio vahvisti liitoksen samana vuonna.


title: Mulhouse

text: Vuosina 1870–1918 Mülhausen kuului Saksan keisarikuntaan osana Elsass-Lothringenia. Ensimmäisen maailmansodan alkaessa ranskalaiset miehittivät kaupungin 8. elokuuta 1914, mutta joutuivat perääntymään Mulhousen taistelussa. Sodan jälkeen Elsass-Lothringen liitettiin takaisin Ranskaan. Toisessa maailmansodassa Saksa valloitti kaupungin 1940, mutta menetti sen jälleen 1944.


title: Mulhouse

text: Mulhouse oli Elsassin ja nykyisen Ranskan alueen teollisen vallankumouksen kärjessä. Kaupungin kehitystä ovat jouduttaneet tekstiili- ja nahkateollisuus sekä myöhemmin kemianteollisuus ja insinööritieteet 1700-luvun puolivälistä. Vuonna 1962 Mulhousessa alettiin valmistaa autoja (nykyisin Peugeot Mulhouse). Tekstiiliteollisuuden seurauksena kaupungilla on tiiviit siteet Louisianaan ja Levanttiin, joista tuotiin puuvillaa.


title: Mulhouse

text: Mulhousessa on monia teknillisiä museoita, muun muassa automuseo ("Musée National de l'Automobile de Mulhouse") Schlumpfin kokoelma, johon kuuluu , Ranskan rautatiemuseo "(Musée Français du Chemin de Fer)", tekstiilimuseo "(Musée de l’Impression sur Étoffes)", Electropolis ja historiallinen museo.


title: Mulhouse

text: Mulhouse sijaitsee erittäin vilkasliikenteisen rautatielinjan Basel–Mulhouse–Colmar–Strasbourg varrella. Toinen tärkeä rata yhdistää Mulhousen Belfortiin. Lisäksi kaupungista on harvaan liikennöity paikallisjunayhteys Reinin yli Saksan Müllheimin kautta Freiburgiin.


title: Mulhouse

text: Mulhousen koillispuolella risteävät moottoritiet A 35 ja A 36, jotka yhdistävät kaupungin Strasbourgiin, Etelä-Ranskaan, Saksaan ja Sveitsiin.


title: Mulhouse

text: Mulhousea lähinnä sijaitseva lentoasema on Ranskan ja Sveitsin yhteinen EuroAirport Basel-Mulhouse-Freiburg.


title: Mulhouse

text: Kahden Reinin sivujoen, Dollerin ja Illin, varrella sijaitsevan Mulhousen kolme satamaa (Illzach, Ottmarsheim ja Huningue) kytkevät kaupungin keskieurooppalaiseen vesiliikenneverkostoon.


title: Mulhouse

text: Mulhousen paikallisliikennettä palvelee vuonna 2006 avattu kolmelinjainen raitiotie. Lisäksi kaupungissa liikennöi duoraitiovaunuja, jotka hyödyntävät keskustan ulkopuolella myös rautatieverkkoa. Kaupungissa liikennöi myös 20 paikallisbussilinjaa.


title: Kouko

text: Kouko eli kouvo tarkoittaa erilaisia pahoja olentoja suomalaisessa kansanperinteessä. Koukoa on käytetty lasten pelotteluun.


title: Kouko

text:
Kouko on käsitetty muun muassa kummitukseksi, petoeläimeksi (varsinkin karhuksi) tai isokokoiseksi ihmiseksi. Kouvosta on kerrottu runoja ja tarinoita myös ilman käsitystä siitä, mikä kouko on.
Virossa sanan vastine kõuk tarkoittaa kaukaista esivanhempaa, murteissa kõuk merkitsee ukkosta. Kouko on lainattu itämerensuomalaisiin kieliin balttilaiskielistä, joissa sanan vastine on tarkoittanut pienikokoista haltijaa.


title: Axenstar

text: Axenstar (entiseltä nimeltään Powerage) on ruotsalainen power metal -yhtye.


title: Axenstar

text: Kitaristi Peter Johansson ja basisti Magnus Ek perustivat Axenstarin vuonna 1998. Laulajaksi otettiin "Mr.Eddie" , rumpaliksi Johan Burman (Chemical Co-operation) ja kitaristina toimi Magnus Söderman (Lost Souls). Tuolloin yhtye soitti vain cover-kappaleita ja kulki nimellä Powerage. Vuonna 1999 Poweragen kokoonpano muuttui. 2001 nimensä Axenstariksi muuttaneen yhtyeen muodostivat laulaja Magnus Eriksson, kitaristit Thomas Eriksson ja Peter Johansson, basisti Magnus Ek ja rumpali Pontus Jansson. Tällä kokoonpanolla Axenstar levytti debyyttialbuminsa "Perpetual Twilight" lokakuussa 2002 sekä kaksi seuraava albumiaan "Far From Heavenin" toukokuussa 2003 ja "The Inquisitionin" 2005. Kolmannen albumin julkaisun jälkeen molemmat vanhoista kitaristeista lähtivät Axenstarista ja heidän tilalleen otettiin Joakim Jonsson. Jälleen uudella kokoonpanolla, ja uuden levy-yhtiön alaisuudessa, Axenstar levytti uusimman albuminsa, "The Final Requiem", keväällä 2006.


title: Synnyin rokkaamaan

text: Synnyin rokkaamaan (LRLP 39) on Rauli Somerjoen esikoisalbumi vuodelta 1971. M. A. Nummisen tuottama levy ei saanut kovinkaan suurta kaupallista menestystä, sen ensipainosta myytiin vain 300 kappaletta. Albumin tunnetuimmaksi kappaleeksi nousi Baddingin itsensä sanoittama ja säveltämä ”Valot”.


title: Synnyin rokkaamaan

text:
A-puoli
B-puoli
Badding 2000 Remastered CD-bonus


title: Synnyin rokkaamaan

text: Vuoden 1971 LP-vinyylin takakannessa on kappalelistan lisäksi Markku Innon kirjoittama puhe:Mukana olivat myös Arto Alaspää, Seppo Rannikko, Olle Wiberg, Pentti Mutikainen, Arto Koskinen, Rale Puumalainen, Erkki Hyvönen, Pentti Tuominen. Kansi: Timo Aarniala. Valokuvat (takakannen): Peter Widén. Äänitys: Erkki Hyvönen


title: RNA-maailma

text:
RNA-maailma on hypoteesi, jonka mukaan elämän synty lähti liikkeelle RNA:sta. RNA pystyy nykytiedon mukaan toimimaan geeninä ja entsyyminä. Tällöin RNA-maailmassa sama molekyyli varastoi tietoa ja toimi
entsyymiproteiinin sijasta esisolun kemiallisten reaktioiden ohjaajana.


title: RNA-maailma

text: DNA-geeni varastoi nykyajan soluissa tiedon proteiinientsyymien rakentamiseen. Hypoteesin mukaan RNA olisi alussa suoraan ohjannut esisolun reaktioita katalyyttisesti entsyymien tavoin ja myöhemmin olisivat kuvaan tulleet nykyistä muistuttavat proteiinientsyymit. DNA olisi yleistynyt geeninä tämän jälkeen, koska se on RNA:ta vakaampi ja kykenee tällöin varastoimaan suuria määriä tietoa. Näin DNA-alkusolut saattoivat kehittyä RNA-alkusoluja mutkikkaammiksi ja selvitä vaihtelevimmissa aloissa. Tätä hypoteesia alettiin kutsua nimellä RNA-maailma vuonna 1983. Itse esisolu olisi saattanut olla rasvapisara, lipidikuorinen miselli tai liposomi.


title: RNA-maailma

text:
RNA-maailma-hypoteesia tukee RNA:n kyky säilyttää, siirtää ja monistaa geneettistä tietoa ja sen lisäksi toimia joitakin kemiallisia reaktioita katalysoivana entsyyminä, ribotsyyminä. Lähetti-RNA:ssa voi olla 2000-luvulla tehtyjen tutkimusten mukaan ribokytkin, joka mahdollistaa RNA:n ohjaaman reaktioketjun itsesäätelyn.
RNA-maailmassa tapahtuvat nopeat mutaatiot mahdollistaisivat monen tyyppisten geenien synnyn ennen DNA:ta. RNA-maailmaa vastaan puhuu muun muassa se, ettei tiedetä riittikö se yksinään ensimmäiseksi esisolun katalyytiksi ja toisaalta sen joidenkin emästen eloton synty on nykytiedon mukaan hankalaa ja vaatii erityisiä olosuhteita. Lisäksi monet RNA:t ovat itseään katkaisevia. Näin ollen kysymys siitä, aloittiko RNA elämän, on yhä avoin ja vailla vastausta.


title: RNA-maailma

text: RNA-maailman kannattajien mielestä solun kehitys olisi lähtenyt liikkeelle itseään monistavasta RNA-molekyylistä orgaanisia molekyylejä sisältäneessä "alkuliemessä". Mallin mukaan kun ensimmäinen itseään kopioiva RNA-molekyyli alkoi monistua, tuossa kopioinnissa tapahtui kopiointivirheitä, mutaatioita, joten molekyyleistä tuli erilaisia ja tällöin erilaiset molekyylit kilpailivat toistensa kanssa ympäristönsä rakennusaineista ja energiasta, mikä johti siihen, että tehokkaimmin kopioituvat molekyylit tulivat ympäristössään vallitseviksi. Tästä käytetään nimitystä molekyylievoluutio. Erilaiset RNA-molekyylit saattoivat laskostua erilaisiin kolmiulotteisin muotoihin erilaisiksi katalyyteiksi. RNA:n tiedetään ainakin viruksissa mutatoituvan DNA:ta nopeammin.


title: RNA-maailma

text: Molekyylievoluutiota on yritetty selittää monilla kokeilla, jotka esimerkiksi perustuvat RNA-virukseen nimeltä Q, joka ei tarvitse solun kaltaista monimutkaista ympäristöä kopioitumiseen. Odotusten mukaan kokeissa tapahtui kopiointivirheitä ja molekyylien kilpailua ja täten valintaa. Joidenkin virusten RNA-perimä viittaa siihen, että ne ovat RNA-maailman jäänteitä.


title: RNA-maailma

text: RNA-maailman seuraava vaihe olisi ollut, että primitiiviset RNA-juosteet alkaisivat valmistaa proteiineja, tätä pidetään todennäköisenä, koska nykyisissäkin soluissa RNA-molekyylit, ribotsyymit, osallistuvat ribosomeissa proteiinien rakentamiseen. Täten RNA-maailma kehittyisi nykyiseksi geneettisen koodin yhdistämäksi nukleiinihappojen ja proteiinien kaksijakoiseksi järjestelmäksi. Alkuliemessä epäilemättä oli aminohappoja runsaasti. Aminohappojen kanssa vuorovaikutuksessa olleella RNA-molekyylillä oli mahdollisuus yhdistää ne proteiineiksi katalysoimalla peptidisidosten muodostumisen.


title: RNA-maailma

text:
RNA-maailman vaihtuminen DNA-maailmaksi saattoi johtua olosuhteiden kehittymisestä RNA-eliöille epäedulliseen suuntaan.
DNA-eliöt saattoivat selvitä vaihtelevimmissa ympäristöissä, koska DNA on RNA:ta vakaampi ja kykenee varastoimaan
suuret määrät tietoa erilaisiin ympäristöihin soveltuviin toimintoihin. Yksinkertaistaen sanottuna, RNA-esisolu saattoi selvitä ympäristössä, missä monia RNA-esisolun osasia syntyi elottomasti pitkälle rakentuneina. DNA-eliö saattoi jalostaa ympäristönsä aineita pidemmälle, ja näin selvitä vaativammassa ympäristössä.


title: RNA-maailma

text: RNA-maailman arvioitu kehitys DNA-maailmaksi lyhyestiRNA-maailmaa tukee muun muassa se, että DNA:n sokeria deoksiriboosia on hyvin vaikea tuottaa elottomasti ainakaan suuria määriä. RNA:n tiedetään myös katalysoivan joitain kemiallisia reaktioita eli toimivan joskus entsyymien tavoin. RNA toimittaa monia tehtäviä nykyisissäkin soluissa, toimii DNA:n lähettinä, siirtäjä-RNA:na ja ribosomi-RNA:na valkuaisainesynteesissä. Nimenomaan RNA on proteiinista ja RNA:sta koostuvassa ribosomissa se osa, jonka adeniini-emäs kytkee syntyvän proteiinin aminohapot yhteen. Joissain bakteerien lähetti RNA:issa on tunnistusosia, jotka tunnistavat solun reaktioissa esiintyviä aineita. Kun jokin solun reaktiotuote tai lähdeaine kiinnittyy tällaiseen RNA:han, syntyy entsyymi joka katkaisee sen RNA:n jonka osa tämä aktiivinen RNA on.


title: RNA-maailma

text: RNA-maailmaa vastaan puhuu muun muassa se, ettei tiedetä tarkalleen missä määrin se kykenee katalysoimaan eri reaktioita. Myös RNA:n emäksen sytosiinin tuotanto elottomasti on vaikeaa. Tässä on vain osa RNA-maailmaan liittyvistä ongelmista. RNA:lle on ehdotettu helpommin luonnossa syntyvää edeltäjää, joita saattavat olla PNA, GNA ja TNA, mutta niitä ei esiinny missään solujen aineenvaihdunnassa.


title: RNA-maailma

text: Nykyajan solu valmistaa valkuaisaineita eli syntetisoi proteiineja siten, että DNA lähettää lähetti-RNA:n ribosomille. Lähetti-RNA:ssa on DNA:sta kopioitu valkuaisaineen teko-ohje geneettisen koodin mukaisesti. Ribosomin kyljessä siirtäjä-RNA:t kääntävät lähetti-RNA:n valkuaismolekyyliksi. Apuna tarvitaan monia entsyymejä, jotka ovat pääosin valkuaisaineita. Ribosomit koostuvat valkuaisaineesta ja RNA:sta. Tunnetaan monia RNA-viruksia, joissa RNA on ottanut DNA:n paikan. RNA siis pystyy geneettiseen tallentamiseen.


title: RNA-maailma

text: QBeta-bakteriofagi on onnistuttu monistamaan laboratoriossa käyttäen fagin RNA:ta ja nukleotideja trifosfaattimuodossa, eli ATP, CTP, GTP ja UTP:tä, RNA-polymeraasia ja magnesiumioneja, jolloin Qb-fagin RNA syntyy 40 minuutissa. Vertailun vuoksi yksijuosteis-DNA-fagin kahdentuminen vaatii polymeraasin ja renkaan sulkevan liitosentsyymin, neljää nukleotidia. RNA-polymeraasin on oltava virukselle spesifistä tyyppiä. Ongelmana on kuinka valkuaisainesynteesi saattoi ensimmäisen kerran alkaa, jos ei ollut olemassa ainuttakaan valkuaisaine-entsyymiä. Tutkimukset ovat kuitenkin osoittaneet, että RNA pystyy itse toimimaan entsyyminä.


title: RNA-maailma

text:
Laboratoriossa on tuotettu lyhimmillään 165 emäksen mittainen RNA, joka pystyy valmistamaan hyvin epätarkkoja kopioita itsestään.
Eräs 189 emäksen pituinen RNA tuottaa itsestään 98,9 %:n varmuudella tarkan kopion, eli tarkan kopion joka kahdeksas kopiointikerta. Laboratoriossa on myös tuotettu pitkiä RNA-ketjuja prebioottisesti saatavilla olleista aineista vedessä ilman entsyymejä.


title: RNA-maailma

text:
Myös ribosomissa on RNA:ta, ja vuoden 2001 ribosomin rakenteen selvittämisen mukaan juuri RNA vastaa pääosin ribosomin toiminnoista. Valkuaiset ovat niin sanottuja polypeptideja, jotka koostuvat peptidisidosten yhdistämistä aminohapoista.
Ribosomissa juuri RNA:n adeniini-emäs sitoo kaksi aminohappoa yhteen peptidisidokseksi. Laboratoriossa on tuotettu ribosomi-RNA:ta lyhyempi RNA, joka voi yhdistää aminohappoja peptidisidoksilla, eli siten rakentaa polypeptidiä eli valkuaista
ainakin jossain määrin jollain vauhdilla, jollain tarkkuudella.


title: RNA-maailma

text: SnRNP:t ovat pieniä RNA-valkuaisyhdisteitä, jotka käsittelevät soluissa lähetti-RNA:ta. Tämäkin tuo RNA:n merkittävään asemaan solussa. RNA:n sokeri riboosi syntyy luonnossa elottomasti helpommin kuin DNA:n deoksiriboosi. RNA toimii soluissa siirtäjä-RNA:na ja lähetti-RNA:na, jotka kuljettavat solun valkuaisaineiden rakennusohjeet ribosomeille, joissa valkuaisaineet valmistuvat.


title: RNA-maailma

text: Ribotsyymit ovat RNA-entsyymejä, jotka pystyvät katalysoimaan eli kiihdyttämään joitain kemiallisia reaktioita. eräs ribotsyymi on noin 350 emästä pitkä. RNA:lla ei ole proteiinien tasoista katalyyttistä kykyä, mutta se pystyy matkimaan tiettyjä entsyymejä, jotka aiheuttavat toisten RNA-molekyylien juosteiden katkeamisen ja yhteenliittymisen.


title: RNA-maailma

text: Niin sanottu käänteiskopioijaentsyymi pystyy muuttamaan RNA:ta DNA:ksi ja siten siirtyminen RNA-maailmasta DNA-maailmaan olisi saattanut teoriassa olla helppoa. Käänteiskopioijaentsyymi on yleinen, ja sitä esiintyy mm. vanhakantaisissa bakteereissa, joilla voi olla ikää jopa 2 miljardia vuotta.


title: RNA-maailma

text:
RNA-maailma-hypoteesi kuulostaa lupaavalta, mutta sillä on monia vastustajia. RNA-maailman perusongelmista yksi on se, ettei nykyinen biokemia tunne kyllin abioottisia emästen ja sokereiden syntytapoja. RNA-maailmaa on vastustettu muun muassa sen takia, että RNA-molekyylien emästen mm. urasiilin ja sytosiinin syntytapaa luonnollisin mekanismein ei ole tunnettu, mutta laboratorioissa on nykyisin osoitettu, että kaikkien RNA-molekyylien emästen synty luonnollisin prosessein on mahdollista. Myös esim. riboosi ja muut sokerit ovat varsin epävakaita.
Riboosin ja fosforihapon sidos on altis hydrolyysille. Näin ollen riboosi-fosforihappo-yhdistelmä hajoaa nopeasti vedessä. Tämä vaatii jatkuvaa riboosi-fosforihappo-yhdistelmien tuotantoa. Lisäksi esimerkiksi eräs tunnettu guaniinin syntyreaktio syaanivedystä estää riboosin tuotannon formaldehydistä. Tämä näyttää viittaavan siihen, että emästen ja sokereiden ja eri emästen olisi synnyttävä eri paikoissa, joissa on erilaiset kemialliset olot ja sitten liityttävä yhteen.


title: RNA-maailma

text: Myös RNA:ssa käytetty riboosi tulee olla oikeata enantiomeeria. Nykyajan RNA:n sokerit ja emäkset ovat tarkoin valikoitua kätisyyttä. RNA-maailma vaatii prosessin, joka tuottaa suuria määriä oikeata kätisyyttä olevia nukleotideja. Nykyajan soluissa tämä tapahtuu DNA-informaation pohjalta rakennettujen entsyymien avulla. Tämä tekee hankalammaksi epätarkan ei-elollisen tuotantoprosessin. Jos eri enantiomeeriset riboosit kytkeytyvät yhdessä fosforihappojen kanssa RNA:n selkärangaksi, molekyylistä tulee mutkainen ja epävakaa. Mutta tutkijat ovat osoittaneet mahdollisia syitä tuolle kätisyyden valinnalle sekä sen, että pieni ylimäärä toista enantiomeeria kemiallisessa seoksessa voi johtaa seoksen toiskätiseksi.


title: RNA-maailma

text: Vaikka laboratoriossa on tuotettu itsekopioituvia RNA-molekyylejä alkumaan olosuhteita mallintavissa olosuhteissa, nykyluonnossa ei ole havaittu vapaita RNA-molekyylejä. Ja vaikka RNA katalysoikin monia reaktioita, on silti epäilyksiä RNA:n katalysointikyvystä monissa reaktioissa.


title: RNA-maailma

text: Monet RNA-ribotsyymit ovat itseään tai toisia RNA-molekyylejä pilkkovia, mikä saattaa vaikeuttaa suurten geenien syntyä. RNA:n evoluutiota saattaa vaikeuttaa suuri mutaatiotaajuus. Lyhyessä ajassa tapahtuva suuri mutaatiomäärä toimii useimmiten evoluutiota estävällä tavalla.


title: RNA-maailma

text: RNA-maailma-hypoteesi keskittyy pelkästään kopioitumiseen aineenvaihdunnan kustannuksella. RNA-maailma-hypoteesin vastakohdan aineenvaihdunta ensin -hypoteesin mukaan yksinkertaisia reaktioita ja aineenvaihduntaa on ollut ennen geenien syntyä. Aineenvaihdunta tarkoittaa tässä kemiallisten reaktioiden ketjua, jossa yksistä prosesseista vapautuva energia siirtyy toisen prosessin käyttöön, mikä lopulta johtaa monimutkaisempien molekyylien syntyyn. Siinä tapauksessa molekyylievoluutio pääsisi muuntamaan molekyyliä ja lisäämään siihen informaatiota vaihe vaiheelta niin kauan, kunnes saavutettaisiin lyhyitä RNA-juosteita vastaava monimutkaisuus.


title: RNA-maailma

text: Koska RNA:n tuottamista prebioottisesti on pidetty vaikeana, RNA-maailmaa on pidetty myöhäisempänä vaiheena, ja sitä ennen olisi todennäköisesti ollut RNA:ta huomattavasti yksinkertaisempi ja pienempi itsekopioituva molekyyli, joka kuitenkin kopioituu riittävän luotettavasti. Ennen RNA:ta on saattanut olla esim. PNA, glyserolinukleiinihappo GNA tai teroosinukleiinihappo TNA, jollaiset ovat RNA:ta helpompia synnyttää, mutta joita ei toisaalta ole havaittu elävissä olioissa. Sekä GNA:ssa että TNA:ssa on fosfaatti-hiiliyhdisterunko, ja ainakin TNA sopii yhteen RNA:n ja DNA:n kanssa. PNA syntyy helposti, mutta siinä ei ole mukana fosfaatteja niin kuin DNA:ssa ja RNA:ssa. On myös tehty kokeita, joissa RNA:n riboosi on vaihdettu heksoosiksi.


title: RNA-maailma

text: PAH-maailma on ajatus, että nykyään mm. syöpää aiheuttavina tunnetut PAH-yhdisteet olisivat käynnistäneet alkeellisen elämän synnyn. Ei yleensä, mutta joissain oloissa PAH-yhdisteet synnyttävät kiinni tarrautuessaan pinomaisia rakenteita veteen, jossa bentseenirenkaat ovat päällekkäin kuin kolikot. Kunkin bentseenirenkaan kohdalle voisi asettua RNA:n osanukleotidi, koska PAH-pinon bentseenirenkaiden väli on 0,34 nm.


title: RNA-maailma

text: Rauta-rikki-maailma on ajatus, jonka mukaan raudan ja rikin ympärillä pyörivä aineenvaihdunta kehittyi ensin, RNA:n ja DNA:n tyyppiset geneettiset molekyylit myöhemmin. Se on lähellä proteiinimaailmaa, jossa ensimmäinen kopioituva molekyyli olisi ollut proteiini.


title: Kelpo Pojat

text: Kelpo pojat on suomalainen rockyhtye, jonka tyylilaji on suomirock. Yhtye perustettiin vuonna 1985 Helsingin Myllypurossa.


title: Kelpo Pojat

text: Yhtyeen ensimmäinen esiintyminen oli 1986 Espan lavalla. Sittemmin esiintymisiä on kertynyt n. 800 kpl, myös Saksassa ja Virossa.Timo Kontio on runoilija Tomi Kontion kaksoisveli. Tomi Kontio on tehnyt suuren osan yhtyeen teksteistä. Sävellykset ovat Markku Valtosen, samoin muutama sanoitus.


title: Soita minulle, Helena!

text: Soita minulle, Helena! on Aino Räsäsen esikoisteos vuodelta 1945. Naisten viihdekirjallisuuteen kuuluva teos on Suomen suosituimpia kirjoja. Sitä on painettu 128 800 kappaletta vuoteen 1996 mennessä. Romaanin ottivat omakseen varsinkin maaseudun naiset.


title: Soita minulle, Helena!

text: "Soita minulle, Helena!" on 22-vuotiaan kansakoulunopettaja Helena Parolan tarinan kertova rakkausromaani. Rakkaus, nimenomaan avioliitossa, on kirjassa naiseuden täyttymys, jota seuraa äitiys. Teos on myös kehityskertomus. Rakkaus antaa puitteet kehittymiselle. Koko romaanin ajan sankarina kuvataan paikallisen kartanon poikamiesisäntää Jari Junkkeria. Hän edustaa miehen ihannetta aina agronomi-titteliä myöten.


title: Soita minulle, Helena!

text: Helena ja Jari rakastavat toisiaan, mutta kumpikaan ei uskalla ilmaista tunteitaan omista syistään. Romaanin käännekohta on, kun Helenan serkku saa lapsen: Helena alkaa tuntea suurta halua tulla äidiksi Jarin lapselle. Äitinä hän voisi toteuttaa koko naiseutensa.


title: Soita minulle, Helena!

text: Kirjasta on tehty myös elokuva Soita minulle, Helena! vuonna 1948.


title: Eläkeläiset

text: Eläkeläiset voi tarkoittaa muun muassa seuraavia:


title: Lankamaa

text: Lankamaa on keskisuuri kylä Laukaan kunnassa Keski-Suomessa. Lankamaa liitettiin Laukaan kuntaan vuonna 1967. Sitä ennen Lankamaa kuului Hankasalmen kuntaan. Lankamaan kylä rajoittuu kolmeen järveen: idässä Kynsivesi, etelässä Leivonvesi ja lännessä Kuusvesi.


title: Lankamaa

text: Lankamaan harjualue on luokiteltu valtakunnallisesti merkittäväksi alueeksi, kun otetaan huomioon alueen geologiset, biologiset ja maisemalliset arvot sekä luonnontilaisuuden säilyneisyys.


title: Lankamaa

text:
Lastenkirja Kappasivai-karhun seikkailut sijoittuvat Lankamaalle. Kirjasarjan on kirjoittanut Päijänne-liikkeen toinen johtohahmo Martti Muurikainen. Myös rallin nelinkertaisen maailmanmestarin Juha Kankkusen kotitila sijaitsee Mannilassa, Lankamaalla.
Lankamaalta löytyvät myös Lankavuori, Lankalahti, Lankalampi ja Lankajärvi. Lankamaalla on toimiva kyläseura. Lankamaalla on ajettu useasti Suomen rallin erikoiskoe.


title: Lankamaa

text: Lankamaalla on ollut asutusta ainakin 1500-luvulta lähtien. Lankamaa kuului aiemmin Hankasalmen kylään, kunnes 1. tammikuuta 1967 Lankamaa liitettiin Laukaan kuntaan. Samalla Lankamaahan liitettiin osa Simunan kylästä sekä Kuusveden ranta.


title: Ossi Oikarinen

text: Ossi Oikarinen (s. 3. toukokuuta 1970) on suomalainen Formula 1 -sarjassa työskennellyt insinööri. Oikarinen on työskennellyt myös DTM-sarjan Team Rosbergissa ja BMW:n tiimissä. Marraskuusta 2014 lähtien Oikarinen on työskennellyt A-lehtien Tuulilasi-lehden testaustoiminnan päällikkönä.


title: Ossi Oikarinen

text:
Oikarinen haaveili autourheilu-urasta pienestä pitäen. Hän harrasti muun muassa mikroautoilua yli vuosikymmenen ajan, huolsi autoja sekä toimi kartanlukijana rallikilpailuissa.
Oikarinen opiskeli Walter Ahlströmin Teknillisessä Oppilaitoksessa (Savonia-ammattikorkeakoulun Varkauden tekniikan yksikkö), josta hän valmistui insinööriksi vuonna 1995 alanaan sähköautomaatio.


title: Ossi Oikarinen

text: Insinöörityön Oikarinen teki Saksassa ja jäi töihin uuneja teollisuuskäyttöön valmistavaan yritykseen. Sieltä Oikarinen siirtyi seuraavana vuonna tuotekehityspuolelle englantilaiseen yritykseen, joka valmistaa muun muassa iskunvaimentimia kilpa-autoihin. Oikarinen sai tässä työssä ensikosketuksen huippukilpa-autoiluun kiertäessään muutamissa kilpailuissa Formula 3 -tallien mukana sekä MM-ralleissa asiakkaiden mukana.


title: Ossi Oikarinen

text: Seuraavana vuonna Oikarinen haki avointa työpaikkaa formulatalli Arrowsilla. Hänellä katsottiin olevan oikea kokemus- ja koulutuspohja, joten hänet valittiin kahden muun lisäksi noin 200 hakijan joukosta. Työt Oikarinen aloitti joulukuussa 1997.


title: Ossi Oikarinen

text: Oikarinen toimi Formula-uransa alussa datainsinöörinä Arrowsin F1 -tallissa (1997–2000), ja oli Toyotan palkkalistoilla kaudet 2001–2006. Toyotalla ollessaan hän toimi muun muassa Jarno Trullin kisainsinöörinä.


title: Ossi Oikarinen

text: Elokuussa 2006 Oikarinen lopetti työt Toyotalla Turkin osakilpailun jälkeen. Tammikuussa 2007 vahvistettiin Oikarisen siirtyvän BMW Sauberille, jossa hän aloitti 2. huhtikuuta päätesti-insinöörinä.


title: Ossi Oikarinen

text: Maaliskuussa 2009 Oikarinen liittyi Ferrarin F1-tiimiin. Hän vastasi tallin testaustoiminnasta.


title: Ossi Oikarinen

text: Vuoden 2012 alussa Oikarinen siirtyi DTM-luokassa ajavan Team Rosbergin pääinsinööriksi ja työskenteli siellä vuoteen 2015 saakka. Parin vuoden tauon jälkeen keväällä 2017 Oikarinen palasi DTM:n pariin BMW:n kolmostallin tiimimanagerina.


title: Ossi Oikarinen

text: Vuonna 2013 Oikarinen liittyi mukaan MTV3:n F1-asiantuntijatiimiin.


title: Italian Grand Prix

text: Italian Grand Prix () on Monzassa Italiassa järjestettävä vuosittainen Formula 1 -sarjan osakilpailu.


title: Italian Grand Prix

text: Italian Grand Prix järjestettiin ensimmäisen kerran vuonna 1921 ja Monzassa vuonna 1922. Formula 1:n MM-sarjaan se on kuulunut jo ensimmäisestä Formula 1 -kaudesta 1950 lähtien. Kaudella 1980 kilpailu ajettiin poikkeuksellisesti Imolan radalla.


title: Italian Grand Prix

text: Eniten voittoja on Michael Schumacherilla ja Lewis Hamiltonilla, kummallakin viisi. Nico Rosberg on vuoden 2016 voitollaan toistaiseksi ainoa Suomen kansalainen, joka on voittanut kilpailun.


title: Italian Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Franz Xaver Wagenschön

text: Franz Xaver Wagenschön (2. syyskuuta 1726 Littisch, Böömi – 1. tammikuuta 1790 Wien, Itävalta) oli böömiläissyntyinen taidemaalari. Hän muutti 1747 Wieniin opiskelemaan maalausta.


title: Franz Xaver Wagenschön

text: Alkuun hän maalasi muotokuvia, muun muassa Itävallan keisarinnan Maria Teresian lasten kuvat. Myöhemmin hän keskittyi uskonnollisiin maalauksiin. Wagenschönin tunnetuimpia teoksia lienee Ranskan kuningattaren Marie Antoinetten muotokuva vuodelta 1770.


title: News of the World (albumi)

text: News of the World on syksyllä 1977 julkaistu Queen-yhtyeen kuudes albumi. Se äänitettiin Lontoossa heinä- ja syyskuun aikana vuonna 1977, ja julkaistiin 28. lokakuuta samana vuonna. Albumi oli äänimaailmaltaan ja tuotannoltaan huomattavasti pelkistetympi kuin yhtyeen edelliset levyt, esimerkiksi sen äänittämiseen käytettiin puolet vähemmän aikaa kuin aikaisempien julkaisujen kohdalla. Kuten "News of the Worldin" edeltäjä, "A Day at the Races", albumi oli Queenin jäsenten itsensä tuottama. Tuottamisessa tosin avusti äänittäjä Mike Stone.


title: News of the World (albumi)

text: "News of the World" nousi Yhdysvalloissa listasijalle 3 ollen samalla ensimmäinen Queen-albumi, joka menestyi Atlantin takana paremmin kuin yhtyeen kotimaassa, jossa levy ylsi neljänneksi, ja myi kultalevyyn oikeuttavan määrän. Yhdysvalloissa "News of the World" on myynyt nelinkertaista platinaa. Albumi saavutti suosiota myös muualla hittisinglejen ”We Are the Champions” ja ”Spread Your Wings” avittamana. Kriitikoilta levy ei kuitenkaan saanut ilmestyessään juurikaan kiitosta.


title: News of the World (albumi)

text: Albumin kansikuva on tieteistarinoiden kuvittajana tunnetun Frank Kelly Freasin maalaama. Idea kanteen tuli rumpali Roger Taylorilta, joka oli nähnyt vastaavanlaisen kuvan "Astounding Science Fiction" -lehdessä.


title: News of the World (albumi)

text: "News of the World" oli merkittävä muutos kahden edellisen albumin, "A Night at the Operan" ja "A Day at the Racesin" jälkeen niin musiikillisesti kuin tuotannollisestikin. Yhtye käytti albumin työstöön puolet vähemmän aikaa kuin edellisalbumeihin, kymmenen viikkoa. Esimerkiksi ”Sleeping on the Sidewalk” nauhoitettiin yhdellä otolla, eikä kyseinen kappale sisällä lainkaan yhtyeelle ennestään ominaisia päällekkäisäänityksiä. Yksinkertaisempi ilmaisu oli pitkälti seurausta musiikillisen ilmapiirin muuttumisesta; 1977 oli vuosi, jolloin punk rock löi Britanniassa läpi. Allmusic-sivuston kriitikko Stephen Thomas Erlewine onkin kuvannut "News of the Worldia" albumiksi, joka on purkaus erilaisia tyylejä ilman selkeää ydintä. Vaikutteita on niin jazz- blues- kuin punkmusiikistakin.


title: News of the World (albumi)

text: Basisti John Deacon ja rumpali Roger Taylor kirjoittivat ensimmäistä kertaa Queenin albumille kaksi kappaletta. Kappaleiden tyylilaji vaihtelee vahvasti säveltäjän mukaan. Kitaristi Brian Mayn kirjoittamat neljä kappaletta ovat kaikki tyylillisesti hyvin erilaisia, kun taas basisti John Deaconin kaksi kappaletta, ”Spread Your Wings” ja ”Who Needs You”, ovat latinovivahteisia. Solisti Freddie Mercuryn työstämät kappaleet sisältävät puolestaan vaikutteita progressiivisesta rockista (”Get Down, Make Love”) ja jazzista (”My Melancholy Blues”) siinä missä rumpali Roger Taylorin kappaleet ”Sheer Heart Attack” ja ”Fight from the Inside” edustavat aikansa valtavirtamusiikkia.


title: News of the World (albumi)

text: Albumi äänitettiin vuoden 1977 heinäkuun ja syyskuun välillä kahdessa studiossa Englannissa; Basing Streetissä ja Wessexissä. Levy oli toinen peräkkäin, jonka tuottamiseen ei osallistunut Queenin neljä ensimmäistä albumia tuottanut Roy Thomas Baker, vaan yhtye tuotti "News of the Worldin" itse apunaan äänittäjä Mike Stone.


title: News of the World (albumi)

text: "News of the Worldin" avauskappale ”We Will Rock You” kirjoitettiin konserttien yleisöä varten. Yhtyeen fanit olivat konserteissa hyvin kovaäänisiä ja kitaristi Brian Mayn mukaan yhtye olisi voinut lopettaa soittamisen, ja antaa fanien laulaa. ”We Will Rock You” oli tarkoitettu yleisön ”soolonumeroksi”. May oli myös hyvin otettu, kun kappaleen alun rytmi tarttui jalkapallokatsomoihin. Solisti Freddie Mercury kirjoitti ”We Are the Championsin” jalkapallofanien yhteislauluksi ja eräänlaiseksi omaksi versioksi Frank Sinatran esittämästä kappaleesta ”My Way”. Mercury on kertonut, että kappale voisi kertoa myös parisuhteesta, vaikkakin oli kirjoitettu ensisijaisesti jalkapalloa ajatellen. Albumin kaksi ensimmäistä kappaletta muodostuivatkin pian suosituiksi erilaisten urheilutapahtumien keskuudessa, erityisesti jalkapallossa ja amerikkalaisessa jalkapallossa. Molemmat kappaleet kuuluvat Queenin tunnetuimpiin, ja ovat paljon coveroituja, sämplättyjä ja käytettyjä erilaisissa tilanteissa aina elokuvista ja televisio-ohjelmista t-paitoihin ja leluihin.


title: News of the World (albumi)

text: Rumpali Roger Taylorin käsialaa oleva raaka, punk-vaikutteinen kappale ”Sheer Heart Attack” piti julkaista jo vuoden 1974 "Sheer Heart Attack" -albumilla. Se ei kuitenkaan tuolloin valmistunut ajoissa. Kappale tuo suuren kontrastin levyn kahteen edelliseen raitaan verrattuna ja Taylor soittaa siinä rumpujen lisäksi bassoa ja kitaraa. John Deaconin ”Spread Your Wingsiä” on pidetty albumin suurimmista kohokohdista, ja kappaleen kerrotaan saaneen aina hysteerisen vastaanoton Queenin konserteissa. Brian Mayn kirjoittama ”All Dead, All Dead” kertoo Mayn kuolleesta kissasta. May soittaa kappaleessa pianoa jakaen lauluosuudet Freddie Mercuryn kanssa. Roger Taylorin toisen kappaleen, ”Fight from the Insiden”, on sanottu osoittaneen kirjoittajansa kyvyt laulajana. Taylor myös soittaa ”Sheer Heart Attackin” tavoin rytmikitara- ja bassoraidat itse. Kappale on "News of the Worldin" vähiten tunnetuimpia ja Allmusicin Stephen Thomas Erlewine on kuvaillut sitä ”uusdiskoksi”.


title: News of the World (albumi)

text: Freddie Mercuryn kirjoittama funkmainen ”Get Down, Make Love” aloittaa "News of the Worldin" B-puolen. Kyseinen raita on albumin vähiten tunnetuimpia, ja sen keskiosan aavemaiset kitaraefektit olivat ainoastaan Brian Mayn yritys luoda harmonioita Mercuryn laulun kanssa. Eroottislatautunut väliosa tuli puolestaan herättämään huomiota tulevissa live-esiintymisissä. ”Sleeping on the Sidewalk” on Brian Mayn kirjoittama bluesmainen kappale, joka käy esimerkkinä albumin verrattain niukasta tuottamisesta. Kappale äänitettiin spontaanisti yhdellä otolla, ilman Queenin tavaramerkiksi muodostuneita päällekkäisäänityksiä, ja May onkin todennut, että kyseessä on hänen nopeiten työstetty kappaleensa koskaan. Yhtye tosin äänitti kappaleesta lukuisia pidemmälle tuotettuja ottoja, mutta yhtyeen jäsenten mielestä tulokset eivät olleet alkuperäisäänitystä parempia.


title: News of the World (albumi)

text: John Deaconin toinen levylle kirjoittama tuotos ”Who Needs You” on akustinen flamenco, joka ei koskaan kuulunut yhtyeen settilistaan konserteissa. Deacon soittaa siinä espanjalaista kitaraa bassokitaran sijaan. Brian Mayn kitaravetoista ”It’s Latea” on pidetty albumin raskaimpana kappaleena, ja säveltäjänsä mukaan se on levyn materiaalista lähimpänä perinteistä Queenia. Vakavaa, jazzvaikutteista päätöskappaletta ”My Melancholy Bluesia” on kutsuttu yhdeksi levyn helmistä. Kappale on Freddie Mercuryn kirjoittama pianoballadi, jota säestävät hienovaraisesti basisti John Deacon ja rumpali Roger Taylor. Nimestään huolimatta blues-musiikkiin ei viittaa muu kuin sen nimi. Kappaletta käytettiin yli kymmenen vuotta myöhemmin ”The Miracle” -singlen B-puolena.


title: News of the World (albumi)

text: Jotkut albumin kappaleista äänitettiin uudestaan BBC:n radiota varten. Kyseiset kappaleet olivat ”We Will Rock You”, ”Spread Your Wings”, ”It's Late” ja ”My Melancholy Blues”.


title: News of the World (albumi)

text: Frank Kelly Freasin työstämässä kansikuvassa jättiläismäinen robotti nyppii yhtyeen jäsenet käsiinsä pirstaleisessa auditoriossa. Kantta on pidetty yhtenä Queenin tunteitaherättävimmistä sekä yleisestikin historian iskevimmistä ja ikimuistoisimmista kansikuvista. Kuva oli rumpali Roger Taylorin idea, joka oli nähnyt amerikkalaisessa "Astounding Science Fiction" -lehdessä samantyyppisen Freasin luoman kuvan, ja todennut, että pienellä hienosäädöllä kuva olisi täydellinen Queenin uuden albumin kanteen. Myös Freas rakasti ideaa, ja suostui muuttamaan alkuperäisen kuvan robotin pitämään yhtyeen jäseniä verentahrimissa käsissään.


title: News of the World (albumi)

text: "News of the World" -albumilta julkaistujen singlejen kansina käytettiin itse albumin kannen erilaisia variaatioita.


title: News of the World (albumi)

text: "News of the World" julkaistiin Britanniassa 28. lokakuuta 1978 ja Yhdysvalloissa saman vuoden marraskuun 1. päivänä. Albumi nousi Britanniassa sijalle neljä, saavuttaen kultalevyn muutamaa päivää julkaisun jälkeen. Yhdysvalloissa albumi oli parhaimmillaan sijalla kolme. Kultalevy siitä myönnettiin 14. marraskuuta ja platinalevy 28. joulukuuta. Näin ollen "News of the Worldista" muodostui ensimmäinen Queen-albumi, joka menestyi Yhdysvalloissa paremmin kuin yhtyeen kotimaassa. Albumi on ylittänyt Yhdysvalloissa nelinkertaiseen platinalevyyn oikeuttavan myyntimäärän. Myös muualla maailmassa levy oli menestys, mihin vaikuttivat singlet ”We Are the Champions” ja ”Spread Your Wings”. Esimerkiksi Alankomaissa ja Ranskassa albumi nousi listaykköseksi kolmen viikon ajaksi. Vuonna 2004 "News of the Worldia" myytiin 1970-luvun levyistä 52:nneksi eniten.


title: News of the World (albumi)

text: Suurimmassa osassa maailmaa albumin julkaisi EMI, mutta Yhdysvalloissa, Kanadassa, Japanissa ja Uudessa-Seelannissa levyn julkaisi Elektra Records. Lisäksi Venezuelassa julkaisija oli Harvest Records. Albumi julkaistiin avattavakantisena, ja mukana tulivat myös laulujen sanat. Ranskan-painoksessa vinyyli oli värillinen. Etelä-Korean-painoksen kansikuva erosi muiden painosten kansikuvista, ja yksi kappale oli jätetty pois. Muitakin pieniä valtiokohtaisia eroja oli; Argentiinassa ja Uruguayssa levyn nimi oli käännetty espanjaksi muotoon "Noticias Del Mundo", kun taas Turkin-painos erosi muista takakanneltaan, ja lisäksi kansi oli laminoitu. Britanniassa ja Yhdysvalloissa julkaistiin myös hieman toisistaan eriävät promootioboksit. Yhdysvaltain-versioon kuului itse LP:n lisäksi muun muassa seitsemän valokuvaa ja kaksi tarraa.


title: News of the World (albumi)

text: "News of the Worldin" mainostamiseksi julkaistiin myös erilaisia oheistuotteita. Britanniassa julkaistiin 50 kappaletta "News of the World" -kelloja, Yhdysvalloissa taas muun muassa kaksi erikokoista peiliä ja palapeli.


title: News of the World (albumi)

text: Kaikkiaan kolmesta albumin kappaleesta kuvattiin promovideo. ”We Are the Championsin” livetunnelmainen video kuvattiin 6. lokakuuta 1977 New London Theatressa yhtyeen fanclubin jäsenten toimiessa yleisönä. Videota esitettiin ympäri maailmaa, ja lisäksi sen vaihtoehtoinen versio näytettiin Top of the Pops -listaohjelmassa. ”Spread Your Wings”- ja ”We Will Rock You” -kappaleiden videot kuvattiin puolestaan samana päivänä tammikuussa 1978. ”We Will Rock You” -video kuvattiin Roger Taylorin maaseudulla sijaitsevan talon puutarhassa. Siihen käytettiin viisi minuuttia ajasta, joka jäi yli ”Spread Your Wingsin” videon kuvauksista. Lisäksi päivänvaloa ei kylmänä talvipäivänä riittänyt pidemmäksi aikaa.


title: News of the World (albumi)

text: Albumi sai lehdistössä laimean vastaanoton, mutta kuitenkin paremman kuin siltä julkaistut singlet.Akkanen, s.63. "Record Mirror" -lehti totesi Queen-yhtyeen esiintyvän albumilla hyvin pelkistetyn kuuloisena, ja samalla palanneen juurilleen. Arvostelija kehui ”Sheer Heart Attack” -kappaletta hienoksi yritykseksi soittaa uuden aallon musiikkia Sex Pistolsin tyylillä. Hänen mielestään albumi ei ole huono, mutta voisi olla parempikin. Sounds-lehden kritiikki oli jakautuvaa. Lehden kriitikko piti levyn A-puolta pettymyksenä, mutta B-puolta parempana erityisesti päätöskappaleen ”My Melancholy Blues” myötä. Hänen mukaansa kappale ”We Are the Champions” osoitti, että Queenin soitosta oli lopullisesti kadonnut viimeinen särmä. Myös "Disc" arvosteli kyseistä kappaletta ja totesi sen olevan ”hirveä osoitus Mercuryn remmin kapea-alaisuudesta”.Akkanen, s.62. "Daily Mirrorin" kriitikko puolestaan piti "News of the Worldia" Queenin mielenkiintoisimpana albumina heti henkilökohtaisen suosikkinsa, "Sheer Heart Attackin", jälkeen. Lehdistöstä "Daily Mirror" suhtautuikin albumiin todennäköisesti kaikkein positiivisimmin.


title: News of the World (albumi)

text: Rolling Stone -lehden kriitikko Bart Testa arvosteli "News of the Worldia" helmikuussa 1978 hyvin kriittiseen sävyyn ja totesi esimerkiksi uusi aalto -vaikutteisen ”Sheer Heart Attack” -kappaleen toimivan vain siksi, että soitto kuulostaa siinä punkmaisen alkeelliselta. Testa totesikin Queenin olevan ensimmäinen suuri yhtye, joka yrittää ottaa musiikkiinsa vaikutteita punkista. Testa myös viittasi kappaleeseen ”We Are the Champions”, ja totesi yhtyeen kieltämättä olevan mestari omassa rahallisessa ylemmyydessään. Hänen mukaansa albumin A-puoli kuulosti Led Zeppelinin yksinkertaisemmalta versiolta, vaikkakin hänen mielestään etenkin ”Fight from the Insiden” sanoitukset olivat punk-henkisiä. Billboard oli omassa vuoden 1977 arvostelussaan maltillisempi nostaen esiin raidat ”We Are the Champions”, ”Sheer Heart Attack” ja ”It’s Late”. Myös "Sunday Independentin" R.E. Purvis oli tyytyväinen ja iloitsi sitä, että edellislevyjen barokkimainen glamour oli vähentynyt. ”Sheer Heart Attack” -kappaletta hän vertasi The Damned -punkyhtyeen tuotantoon.


title: News of the World (albumi)

text: Tuoreemmissa arvosteluissa "News of the World" on pärjännyt paremmin kuin ilmestyessään. Julkaisussa "Zagat Survey Music Guide - 1,000 Top Albums of All Time" vuonna 1995 albumia kehuttiin loistavaksi, ja samalla todettiin, että jokaisen 1970-luvun rock and rollin ystävän on hankittava se kokoelmiinsa. Mike Joiner kirjoitti vuoden 1996 julkaisussaan "Musichound Rock: The Essential Album Guide", että "News of the World" on yhtä mielenkiintoinen albumi kuin sen edeltäjät "A Night at the Opera" ja "A Day at tha Races", vaikka merkitsikin yhtyeen siirtymistä yksinkertaisempaan rockmusiikkiin, ja siten Queenin erään aikakauden loppua. Joiner antoi albumille 4.5 arvostelutähteä viidestä mahdollisesta. Myös Allmusicin Stephen Thomas Erlewinen arvostelu oli yleisesti kehuva. Erlewine arvosti erityisesti Brian Mayn osuutta säveltäjänä, ja antoi levylle 3.5 tähteä viidestä mahdollisesta.


title: News of the World (albumi)

text: Valikoituja arvosteluja